ബെൻ ആഫ്ലെക്ക് - വിക്കിപീഡിയ\n(Ben Affleck എന്ന താളിൽ നിന്നും തിരിച്ചുവിട്ടതു പ്രകാരം)\nഒരു അമേരിക്കൻ ചലച്ചിത്ര നടനും തിരക്കഥാകൃത്തും സംവിധായകനും നിർമ്മാതാവുമാണ് ബെൻ ആഫ്ലെക്ക്(ജനനം ഓഗസ്റ്റ് 15, 1972). മാൾ റാറ്റ്സ്(1995), ചേസിംഗ് ഏയ്മി(1997) ഡോഗ്മ(1999) തുടങ്ങിയ ചിത്രങ്ങളിലൂടെയാണ് പ്രശസ്തനായത്. മാറ്റ് ഡാമണുമായി ചേർന്നു രചിച്ച ഗുഡ് വിൽ ഹണ്ടിംഗ് (1997) എന്ന ചിത്രത്തിലൂടെ തിരക്കഥക്കുള്ള ഗോൾഡൻ ഗ്ലോബ് അവാർഡും അക്കാഡമി അവാർഡും നേടി. ആർമഗെഡൺ(1998), പേൾ ഹാർബർ (2001) തുടങ്ങിയ മുഖ്യധാരാ ഹിറ്റ് ചിത്രങ്ങളിലും അഭിനയിച്ചു.\nബെൻ ആഫ്ലെക്ക്, 2017-ൽ\nബെഞ്ചമിൻ ഗിസാ ആഫ്ലെക്ക്-ബോൾട്ട്\n(1972-08-15) ഓഗസ്റ്റ് 15, 1972 (പ്രായം 47 വയസ്സ്)\nബെർക്ക്‌ലി, കാലിഫോർണിയ, യു.എസ്.\nഅഭിനേതാവ്, സംവിധായകൻ, തിരക്കഥാകൃത്ത്, നിർമ്മാതാവ്\nജെന്നിഫർ ഗാർനർ (2005–2017-ൽ വേർപിരിയാൻ തീരുമാനിച്ചു)\nകാസി ആഫ്ലെക്ക് (സഹോദരൻ)\nനിരൂപകപ്രശംസ നേടിയ ഒരു സംവിധായകൻ കൂടിയാണ് ബെൻ ആഫ്ലെക്ക്. ഇദ്ദേഹം സംവിധാനം ചെയ്ത ആർഗോ(2012) എന്ന ചിത്രം മികച്ച ചിത്രത്തിനും മികച്ച സംവിധായകനുമുള്ള 2013-ലെ ഗോൾഡൻ ഗ്ലോബ് അവാർഡുകളും മികച്ച ചിത്രത്തിനുള്ള അക്കാഡമി അവാർഡും നേടി.\nഡെമോക്രാറ്റ് പാർട്ടിയുടെ അനുഭാവിയായ ഇദ്ദേഹം രാഷ്ട്രീയത്തിലും സാമൂഹ്യസേവനപ്രവർത്തനങ്ങളിലും വ്യാപൃതനാണ്. നല്ലൊരു പോക്കർ കളിക്കാരൻ കൂടിയായ ബെൻ ആഫ്ലെക്ക് 2004 ജൂൺ 20-നു നടന്ന കാലിഫോർണിയ സ്റ്റേറ്റ് പോക്കർ ചാമ്പ്യൻഷിപ്പിൽ ഒന്നാം സ്ഥാനം നേടി.\n2005-ൽ ജെന്നിഫർ ഗാർനറിനെ വിവാഹം കഴിച്ചു. 2017-ൽ വിവാഹമോചനത്തിന് കേസ് ഫയൽ ചെയ്തു. വയലറ്റ്, സെറാഫിന എന്നീ രണ്ട് പെണ്മക്കളും സാമുവൽ എന്നൊരു മകനും ഉണ്ട്.\nമാറ്റ് ഡാമണുമായി ചേർന്ന് ലൈവ്‌പ്ലാനറ്റ് എന്നൊരു നിർമ്മാണക്കമ്പനി ആരംഭിച്ചിരുന്നു. 2012-ൽ ഇവർ പേൾ സ്‌റ്റ്രീറ്റ് ഫിലിംസ് എന്നൊരു കമ്പനി രൂപീകരിച്ചു.\n"https://ml.wikipedia.org/w/index.php?title=ബെൻ_ആഫ്ലെക്ക്&oldid=2695577" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 13 ഫെബ്രുവരി 2018, സമയം: 11:32


ഒന്നിളകി ചേലക്കര, പതിനെട്ടടവും കണ്ട കയ്പമംഗലം, അനായാസമല്ല കുന്നംകുളം; ഇടതുകോട്ടകള് തകരുമോ? | Kerala Assembly Election 2021\nApr 11, 2021, 01:23 PM IST\nകാല്‍നൂറ്റാണ്ടായി ചേലക്കര മണ്ഡലം കോട്ടയാക്കി വെച്ചിരുന്ന എല്.ഡി.എഫിന് ഇത്തവണ ചെറിയ ഇളക്കം തട്ടി. യു.ഡി.എഫ്. സ്ഥാനാര്‍ഥി സി.സി. ശ്രീകുമാറിന്റെ പ്രചാരണത്തുടക്കത്തില്‍ത്തന്നെ വന്ന ഒരു സര്‍വേ ഫലം അദ്ദേഹം ജയിക്കുമെന്നായിരുന്നു. പ്രചാരണത്തില് ഏറെ മുന്നേറിയിരുന്ന എല്.ഡി.എഫിന് കനത്ത ഞെട്ടലായി ഈ കാര്യം. അതോടൊപ്പം യു.ഡി.എഫ്. സ്ഥാനാര്‍ഥിക്ക് കൂടുതല് കരുത്തും ആത്മവിശ്വാസവും നല്‍കുകയും ചെയ്തു.\nഎല്.ഡി.എഫ്. സ്ഥാനാര്‍ഥിയായി കെ. രാധാകൃഷ്ണന്റെ പേര് മാത്രം മതിയെന്ന ഇടത് ധാരണ മാറ്റിമറിച്ചായിരുന്നു മത്സരരംഗം. മുന് ജില്ലാ പഞ്ചായത്ത് പ്രസിഡന്റായ യു.ഡി.എഫ്. സ്ഥാനാര്‍ഥിയെ പിടിച്ചുനിര്‍ത്താന് മുഴുസമയവും പ്രചാരണരംഗത്തിറങ്ങേണ്ടിവന്നു ഇടതിന്. മണ്ഡലം മുഴുവനും കാല്‍നടപ്രചാരണ ജാഥ എന്ന വജ്രായുധം യു.ഡി.എഫ്.സ്ഥാനാര്‍ഥി പ്രയോഗിച്ചതോടെ കോട്ട സംരക്ഷിക്കാന് ഏറെ ശ്രമം വേണ്ടിവരുമെന്ന് എല്.ഡി.എഫ്. നേതൃത്വവും മനസ്സിലാക്കി.\nമണ്ഡലത്തില് പുതുമുഖമല്ലാത്ത സ്ഥാനാര്‍ഥിയെ എന്.ഡി.എ.യും രംഗത്തിറക്കിയതോടെ കൂടുതല് പ്രതിസന്ധിയിലായത് എല്.ഡി.എഫാണ്. എന്.ഡി.എ. സ്ഥാനാര്‍ഥി ഷാജുമോന് വട്ടേക്കാട് പ്രചാരണത്തിന് ഊന്നല് നല്‍കിയത് ശബരിമല പോലുള്ള സംസ്ഥാന സര്‍ക്കാരിനെ പ്രതിസന്ധിയിലാക്കുന്ന പ്രശ്‌നങ്ങളാണ്.കുറഞ്ഞ ഭൂരിപക്ഷത്തോടെയെങ്കിലും മണ്ഡലം കൈവിടില്ലെന്നാണ് എല്.ഡി.എഫ്. പ്രതീക്ഷ.\nഅത്ര അനായാസമല്ല കുന്നംകുളം\nകാല് നൂറ്റാണ്ടിനിടെ ഒരിക്കല് മാത്രം എല്.ഡി.എഫിനെ കൈവിട്ട കുന്നംകുളം മണ്ഡലം ഇക്കുറി കെ. ജയശങ്കര് എന്ന പുതുമുഖ യു.ഡി.എഫ്. സ്ഥാനാര്‍ഥി വിറപ്പിച്ചിരിക്കുന്നു. എല്.ഡി.എഫ്. സ്ഥാനാര്‍ഥി എ.സി. മൊയ്തീനൊപ്പം തന്നെ പ്രചാരണത്തിലും വോട്ടുറപ്പിക്കലിലും ജയശങ്കര് മുന്നേറിയതോടെ ഏറെ ശ്രമപ്പെടേണ്ടി വന്നു എല്.ഡി.എഫ്. നേതൃത്വത്തിന്. അത് എത്രത്തോളം ഫലിച്ചുവെന്നറിയണമെങ്കില് ഫലം വരെ കാത്തിരിക്കേണ്ട ആവശ്യമില്ല. ഇരുമുന്നണിക്കും വെല്ലുവിളിയുയര്‍ത്തിയ എന്.ഡി.എ. സ്ഥാനാര്‍ഥി മണ്ഡലത്തില് എത്ര വോട്ട് ഉറപ്പിച്ചു എന്ന് കണക്കാക്കിയാല് മതി.\nമണ്ഡലത്തിലെ വികസനം വോട്ടാക്കി മാറ്റാമെന്ന ആത്മവിശ്വാസത്തിലാണ് അനായാസ വിജയമുറപ്പിച്ച് എല്.ഡി.എഫ്. സ്ഥാനാര്‍ഥി ഇറങ്ങിയത്. യു.ഡി.എഫിലെ ചേരിപ്പോരും ഗ്രൂപ്പിസവും അപ്രസക്തനായ സ്ഥാനാര്‍ഥിയും എന്ന സ്ഥിരം ചടങ്ങ് ഇത്തവണയും മണ്ഡലത്തിലുണ്ടാകുമെന്ന ധാരണ അട്ടിമറിച്ചാണ് ജയശങ്കര് വന്നത്. പ്രചാരണത്തിന്റെ അവസാന ഘട്ടത്തില് പ്രബലരായ കേന്ദ്ര-സംസ്ഥാന നേതാക്കളെ യു.ഡി.എഫ്. രംഗത്തിറക്കിയതോടെ എല്.ഡി.എഫ്. ആശങ്കയിലായി. വിജയം ഉറപ്പിക്കാനായി ജാതീയ വോട്ടുകള് വിഘടിപ്പിക്കാനുള്ള ഇരുമുന്നണികളുടേയും ശ്രമം തടഞ്ഞ് എന്.ഡി.എ. സ്ഥാനാര്‍ഥി കെ.കെ. അനീഷ് കുമാര് എത്തിയതോടെ മത്സരം കടുത്തു.\nപതിനെട്ടടവും കണ്ട കയ്പമംഗലം\n33440 വോട്ടെന്ന മഹാഭൂരിപക്ഷം. ഈ കരുത്തിലാണ് എല്.ഡി.എഫ്. കോട്ടയെന്ന് വിശേഷിപ്പിക്കുന്ന കയ്പമംഗലത്ത് രണ്ടാമൂഴത്തിന് ഇ.ടി. ടൈസണ് ഇറങ്ങിയത്. എന്നാല് കളം മാറ്റിച്ചവിട്ടി യു.ഡി.എഫ്. രണ്ട് ചുവടുകളാണ് ഒന്നിച്ചുവെച്ചത്. മണ്ഡലചരിത്രത്തില് ആദ്യമായി കൈപ്പത്തി ചിഹ്നത്തില് മത്സരം ഒരുക്കി. അത് എല്.ഡി.എഫിന് ആദ്യ പ്രഹരമായി. അത്ര പരിചിതമല്ലാത്ത മുഖങ്ങളെ കണ്ട് മടുത്ത മണ്ഡലത്തില് നാട്ടുകാരനായ യുവാവിനെ രംഗത്തിറക്കി. പരമ്പരാഗത മത്സ്യബന്ധന മേഖലയില് നിന്ന് നിയമബിരുദത്തിന്റെ പടിക്കലെത്തിയ സാധാരണക്കാരനെയാണ് യു.ഡി.എഫ്. സ്ഥാനാര്‍ഥിയാക്കിയത്. ജീവിതത്തിലെ പ്രതിസന്ധികള് ജനഹൃദയങ്ങളിലേക്ക് എത്തിക്കുന്നതില് സമര്‍ഥനായ യു.ഡി.എഫ്. സ്ഥാനാര്‍ഥിയുടെ സാന്നിദ്ധ്യം ഇടത് മുന്നണിയെ പ്രതിരോധത്തിലാക്കി.\nഅനായാസ ജയം എന്ന വിശ്വാസത്തില്‍നിന്ന് ഏതുവിധേനയും ജയം എന്ന ലക്ഷ്യത്തിലേക്ക് എത്തുകയെന്നതിനുള്ള പരിശ്രമമായിരുന്നു പിന്നീട് ഇടത് ക്യാമ്പില്. ഇഞ്ചോടിഞ്ച് മത്സരം നടക്കുന്ന അവസാന ഘട്ടത്തില് കടല്‍യാത്രയെന്ന തുറുപ്പുഗുലാനിറക്കി എല്.ഡി.എഫ്. തീരദേശയാത്രയ്‌ക്കെത്തിയ പ്രിയങ്കാ ഗാന്ധിയുടെ സന്ദര്‍ശനം അതിനും മേലെ മൈലേജ് നല്‍കി യു.ഡി.എഫ്. സ്ഥാനാര്‍ഥിക്ക്.\nഎന്.ഡി.എ. സ്ഥാനാര്‍ഥി ശ്രീലാലിന്റെ സാന്നിധ്യം ഇരുമുന്നണിക്കും വെല്ലുവിളിയാണ്. ബി.ഡി.ജെ.എസിന്റെ സ്ഥാനാര്‍ഥിയായ ശ്രീലാലിന് ബി.ജെ.പി.യില് നിന്ന് കാര്യമായ പിന്തുണ കിട്ടിയില്ലെന്ന പ്രചാരണമുണ്ട്. ഇക്കാര്യം ശരിയാണെങ്കില് ഈ വോട്ടുകളാകും ഫലം തീരുമാനിക്കുക.\nകാല് നൂറ്റാണ്ടിനിടെ എല്.ഡി.എഫിന് ഒരിക്കല് മാത്രം കൈമോശം വന്ന മണ്ഡലമാണ് ഗുരുവായൂര്. പുതുമുഖത്തെ ആദ്യമേയിറക്കി മണ്ഡലത്തില് ആധിപത്യം സ്ഥാപിക്കാനുറച്ച എല്.ഡി.എഫിന് ജില്ലയിലെ ഏറ്റവും വലിയ ആഘാതമായിരുന്നു യു.ഡി.എഫ്. അവതരിപ്പിച്ച സ്ഥാനാര്‍ഥി. ജനകീയതയും മതേതര മുഖവുമുള്ള കെ.എന്.എ. ഖാദര് മണ്ഡലത്തിലെത്തിയതോടെ ചിത്രം മാറി. ജയം ഉറപ്പിച്ചിറങ്ങിയ എല്.ഡി.എഫ്.സ്ഥാനാര്‍ഥി എന്.െക. അക്ബര് തുടക്കം മുതല് വിയര്‍ക്കുന്നത് കാണാമായിരുന്നു.\nഗുരുവായൂരില് എന്.ഡി.എ.യ്ക്ക് സ്ഥാനാര്‍ഥിയില്ലാതായതോടെ ആ വോട്ട് ആര്‍ക്ക് എന്ന് മൂന്ന് മുന്നണികളും ചര്‍ച്ച ചെയ്യുന്നതിനിടെയാണ് തൃശ്ശൂരിലെ എന്.ഡി.എ. സ്ഥാനാര്‍ഥി സുരേഷ് ഗോപി വെടിപൊട്ടിച്ചത്. എന്.ഡി.എ.യുടെ വോട്ട് കിട്ടാന് എന്തുകൊണ്ടും അര്‍ഹത കെ.എന്.എ. ഖാദറിനാണെന്നായിരുന്നു പരസ്യപ്രഖ്യാപനം.\nസുരേഷ് ഗോപിയുടെ പരസ്യപ്രഖ്യാപനം നേതൃത്വം തള്ളിയെങ്കിലും എന്.ഡി.എ. സ്ഥാനാര്‍ഥിയുടെ പത്രിക തള്ളിയതിന് പിന്നില് ഇത്തരമൊരു അജന്‍ഡയുണ്ടായിരുന്നോ എന്ന് സംശയം തോന്നാം. താത്ത്വികമായും മുഖം രക്ഷിക്കാനും എന്.ഡി.എ., ഡി.എസ്.ജെ.പി. സ്ഥാനാര്‍ഥിക്ക് പിന്തുണ നല്‍കുകയായിരുന്നു. അതാകട്ടെ ബഹുഭൂരിപക്ഷം വരുന്ന എന്.ഡി.എ. പ്രവര്‍ത്തകര്‍ക്ക് തൃപ്തിയായതുമില്ല. അതിന് കാരണമുണ്ട്. അണികള് ചോദിക്കുന്നു- എന്തുകൊണ്ടാണ് അഭിഭാഷക കൂടിയായ സ്ഥാനാര്‍ഥിയുടെയും ഡമ്മിയുടെയും പത്രിക തള്ളിപ്പോയത്? ഈ ചോദ്യത്തിനുള്ള ഉത്തരമായിരിക്കും ഇത്തവണ ഗുരുവായൂരിലെ വിധി നിര്‍ണയിക്കുക.\nContent Highlights:Kerala Assembly Election 2021, Key Constituencies in Thrissur


ശബരിമല വിധിയിൽ പ്രതികരിക്കാതെ മുഖ്യമന്ത്രി വിധി സ്വാഗതം ചെയ്ത് കോൺഗ്രസും ബിജെപിയും|comments on sabarimala case supreme court verdict – News18 Malayalam\nSabarimala Verdict;പ്രതികരിക്കാതെ മുഖ്യമന്ത്രി;സ്വാഗതം ചെയ്ത് കോൺഗ്രസും ബിജെപിയും\nവിധിയെ സ്വാഗതം ചെയ്ത് കോൺഗ്രസും ബിജെപിയും രംഗത്തെത്തി.\nLast Updated : November 14, 2019, 11:56 IST\nതിരുവനന്തപുരം: ശബരിമല കേസ് പുനപരിശോധിക്കാനുള്ള സുപ്രീംകോടതി തീരുമാനത്തോട് പ്രതികരിക്കാതെ മുഖ്യമന്ത്രി പിണറായി വിജയൻ. അതേസമയം കോടതിയുടെ തീരുമാനം സ്വാഗതം ചെയ്ത് കോൺഗ്രസും ബിജെപിയും രംഗത്തെത്തി. തീരുമാനം സ്വാഗതം ചെയ്യുന്നുവെന്ന് തന്ത്രി കണ്ഠര് രാജീവരും പറഞ്ഞു. വിശാല ബഞ്ചിന് വിട്ടതിൽ പ്രതീക്ഷയുണ്ടെന്നും വിശ്വാസികൾക്ക് അനുകൂലമായ വിധിയുണ്ടാകും എന്ന് പ്രതീക്ഷിക്കുന്നതായും അദ്ദേഹം പറഞ്ഞു.\nalso read:Sabarimala Verdict; ശബരിമല കേസ് ഏഴംഗ ഭരണഘടനാ ബെഞ്ച് പുനഃപരിശോധിക്കും\nതീരുമാനം കോൺഗ്രസിന്റെ നിലപാടിന് അനുകൂലമാണെന്ന് പ്രതിപക്ഷ നേതാവ് രമേശ് ചെന്നിത്തല പ്രതികരിച്ചു. ഭക്തരുടെ വികാരം കോടതി ശരിവച്ചിട്ടുണ്ടെന്നും അദ്ദേഹം പറഞ്ഞു. തീരുമാനം സ്വാഗതം ചെയ്യുന്നതായി ഉമ്മൻചാണ്ടിയും പറഞ്ഞു. വിധിയെ മാനിക്കുന്നുവെന്ന് കെപിസിസി പ്രസിഡന്റ് മുല്ലപ്പള്ളി രാമചന്ദ്രൻ പറഞ്ഞു.\nശബരിമലയുടെ പാരമ്പര്യം സുപ്രീംകോടതി ശരിവെച്ചിരിക്കുകയാണെന്ന് കുമ്മനം രാജശേഖരൻ പറഞ്ഞു. വിശ്വാസത്തിന്റെ കാര്യത്തില് സർക്കാരിന് ഇടപെടാനാകില്ലെന്ന് ഇതിൽ നിന്ന് വ്യക്തമായതായും കുമ്മനം. ശബരിമലയിലേക്ക് യുവതികളെ പ്രവേശിപ്പിക്കാൻ സർക്കാർ ശ്രമിക്കരുതെന്നും കുമ്മനം ആവശ്യപ്പെട്ടു. സുപ്രീംകോടതി വിധി സ്വാഗതം ചെയ്യുന്നതായി ബിജെപി ദേശീയ ജനറൽ സെക്രട്ടറി ബിഎൽ സന്തോഷ് വ്യക്തമാക്കി. ഇത് മൗലിക അവകാശങ്ങളുടെ പ്രശ്നമല്ലെന്നും എന്നാൽ പാരമ്പര്യവുമായി ബന്ധപ്പെട്ടതാണെന്നും അദ്ദേഹം ട്വിറ്ററിൽ കുറിച്ചു.\nസുപ്രീംകോടതി വിധിയിൽ വ്യക്തത വരണമെന്നു തിരുവിതാംകൂർ ദേവസ്വം ബോർഡ് മുൻ പ്രസിഡന്റ് എ പത്മകുമാർ. ബോർഡ് ആഗ്രഹിച്ചത് സാവകാശമാണെന്നും സുപ്രിംകോടതിയും സാവകാശം തേടുന്നു എന്നതാണ് വിധിയിൽ വ്യക്തമാകുന്നതെന്നും പത്മകുമാർ പറഞ്ഞു.\nസുപ്രീംകോടതിയുടെ ഇന്നത്തെ തീരുമാനം പ്രധാനപ്പെട്ടതാണെന്ന് ബിജെപി ദേശീയ സെക്രട്ടറി റാം മാധവ് പറഞ്ഞു. കഴിഞ്ഞ വർഷത്തെ വിധിയെ ഉയർത്തിക്കാട്ടുന്നതല്ല ഇതെന്നും അദ്ദേഹം. സുപ്രീംകോടതിയുടെ തീരുമാനത്തില് തൃപ്തരാണെന്ന് പരാതിക്കാർ കൂടിയായ എന്‍എസ്എസ് പ്രതികരിച്ചു. വിശ്വാസികളുടെയും വിശ്വാസത്തിന്റെയും വിജയമാണെന്ന് എൻഎസ്എസ്.\nFirst published: November 14, 2019, 11:43 IST\nenter Sabarimalasabarimala casesabarimala woman entrysupreme court verdict


Jinesh VS Archives - എംസോൺ\nCold Eyes / കോൾഡ് ഐസ് (2013)\nMay 9, 2017 by Rahul\nഎം-സോണ് റിലീസ് – 426 ഭാഷ കൊറിയൻ സംവിധാനം Ui-seok Jo, Byung-seo Kim പരിഭാഷ ജിനേഷ് വി. എസ് ജോണർ ആക്ഷൻ, ത്രില്ലർ, ക്രൈം 7.2/10 ബാങ്ക് കൊള്ളസംഘത്തെ പിടിക്കാൻ വേണ്ടിയുള്ള സ്പെഷ്യൽ അന്വേഷണസംഘത്തിലെ ആളുകളുടെ കഥയാണ് കോൾഡ് ഐസ്. കൊള്ളക്കാരെ ആദ്യമേ പിടികൂടുന്നതിന് പകരം പിന്തുടർന്ന് കൂടുതൽ വിവരങ്ങൾ ശേഖരിക്കുന്ന രീതിയാണ് സംഘത്തിന്റേത്. ഇത്തരം നിരീക്ഷണത്തിനിടയിൽ സംഭവിക്കുന്ന ചില കാര്യങ്ങൾ കേസ് അന്വേഷണത്തിന്റെ ഗതിമാറ്റുമ്പോൾ എന്ത് സംഭവിക്കും എന്നതാണ് ഇവിടെ കാണിക്കുന്നത്. 2007 ൽ […]\nThe Man from Nowhere / ദി മാന് ഫ്രം നോവേര് (2010)\nMarch 7, 2017 by Vishnu\nഎം-സോണ് റിലീസ് – 397 ഭാഷ കൊറിയന് സംവിധാനം Jeong-beom Lee പരിഭാഷ ജിനേഷ് വി.എസ് ജോണർ ആക്ഷൻ, ഡ്രാമ, ത്രില്ലർ 7.8/10 കൊറിയൻ പടങ്ങളിലെ ഏറ്റവും വലിയ വിജയ ചിത്രങ്ങളിൽ ഒന്ന് ത്രീവ്രതയുടെ പര്യായമാണ് ഈ ചിത്രം.ഓരോ സീനിലും ഫ്രയ്മിലും മത്തുപിടിപ്പിക്കുന്ന ദൃശ്യാവിഷ്കാരം.തട്ടികൊണ്ട് പോയ ഒരു കുട്ടിയെ രക്ഷിക്കാൻ പോകുന്ന നായകന്‍റെ കഥ,എന്നാൽ തീവ്രമായ ഒരു ആത്മബന്ധമാണ് സംവിധായകൻ പ്രേക്ഷകന് അനാവരണം ചെയ്യുന്നത് നായകന്‍റെ നിസാഹായതയും കോപവും പ്രതിനായകന്മാരുടെ നായകൻ മേലുള്ള ചൂഷണവും ഇതിൽപ്പരം നന്നാക്കാൻ […]


പ്ലസ് വണ് അലോട്മെന്‍റ് സംബന്ധിച്ച് ആശങ്ക വേണ്ടെന്ന് വിദ്യാഭ്യാസ മന്ത്രിയുടെ ഫേസ്ബുക്ക് കുറിപ്പിന് താഴെ പരാതി പ്രളയം - Media Malayalam (മീഡിയ മലയാളം)\nപ്ലസ് വണ് അലോട്മെന്‍റ് സംബന്ധിച്ച് ആശങ്ക വേണ്ടെന്ന് വിദ്യാഭ്യാസ മന്ത്രിയുടെ ഫേസ്ബുക്ക് കുറിപ്പിന് താഴെ പരാതി പ്രളയം\nപ്ലസ് വണ് അലോട്മെന്‍റ് സംബന്ധിച്ച് ആശങ്ക വേണ്ടെന്ന് വിദ്യാഭ്യാസ മന്ത്രിയുടെ ഫേസ്ബുക്ക് കുറിപ്പിന് താഴെ പരാതി പ്രളയം. ഇടതുപക്ഷാനുകൂലികള് അടക്കമുള്ളവരാണ് മികച്ച ഗ്രേഡുണ്ടായിട്ടും ആവശ്യപ്പെട്ട സീറ്റ് ലഭിക്കുന്നില്ലെന്ന പരാതിയുമായി പ്രതികരിച്ചിരിക്കുന്നത്. ആശങ്ക വേണ്ടെന്ന കുറിപ്പില് രക്ഷിതാക്കളുടെയും വിദ്യാര്‍ത്ഥികളുടേയും ആശങ്ക വ്യക്തമാക്കുന്നതാണ് പ്രതികരണങ്ങള്.\nകൂടുതല് കുട്ടികള് ചേരാന് ആഗ്രഹിക്കുന്ന സയന്‍സ് കോഴ്സിന് കൂടുതല് സീറ്റുകള് അനുവദിക്കണമെന്ന് പ്രതികരിക്കുന്നവരും നിരവധിയാണ്. ഏകജാലക സംവിധാനത്തിലെ പോരായ്മകള് പരിഹരിക്കണമെന്നും നിരവധിപ്പേര് ആവശ്യപ്പെടുന്നുണ്ട്. അപേക്ഷിച്ച എല്ലാവർക്കും സീറ്റ് നൽകണമെങ്കിൽ 1,31,996 സീറ്റ് വേണ്ടി വരും. അത്രയും സീറ്റുകളില്ല. എന്നാൽ പോളിടെക്നിക്കിലും വോക്കഷണൽ ഹയർ സെക്കണ്ടറിയിലും ആവശ്യത്തിന് സീറ്റ് ഉണ്ടെന്നും മന്ത്രി ശിവൻകുട്ടി നേരത്തെ പ്രതികരിച്ചിരുന്നു.\nപ്ലസ് വൺ അലോട്ട്മെൻറ് തീർന്നാൽ സീറ്റ് മിച്ചം വരുമെന്നായിരുന്നു വിദ്യാഭ്യാസമന്ത്രിയുടെ അവകാശ വാദം. എന്നാൽ എല്ലാ വിഷയത്തിലും എ പ്ലസ് ലഭിച്ച കുട്ടികൾക്ക് പോലും ആഗ്രഹിച്ച വിഷയം പഠിക്കാൻ കഴിയാത്ത സ്ഥിതിയാണ് ഇത്തവണ കേരളത്തിലുള്ളത്. ഇന്ന് രണ്ടാം ഘട്ട അലോട്ട്മെൻറ് ലിസ്റ്റ് വന്നപ്പോൾ ബാക്കിയുള്ളത് 655 മെറിറ്റ് സീറ്റ് മാത്രമാണ്.\nabout Plus One allotment\nComplaints flood following Education\nMinister's Facebook post saying no worries\nNext articleകല്ലമ്പലത്ത് പെണ്‍കുട്ടിയെ കെട്ടിയിട്ട് പീഡിപ്പിക്കാന് ശ്രമിച്ച സംഭവത്തില് രണ്ടുപേര് അറസ്റ്റിലായി


'നിങ്ങള് മുട്ടയെറിഞ്ഞാല് ഞാന് അത് വച്ച് ഓംലെറ്റ് ഉണ്ടാക്കും'; പ്രതിഷേധക്കാരോട് കേന്ദ്ര മന്ത്രി ബാബുല് സുപ്രിയോ\n'വഖഫ് ബോര്‍ഡുകള്‍ക്കെതിരെ നടപടിയുമായി യോഗി സര്‍ക്കാര്'; ഷിയ, സുന്നി ബോര്‍ഡുകള് പിരിച്ചു വിടാന് തീരുമാനം\n‘നിങ്ങള് മുട്ടയെറിഞ്ഞാല് ഞാന് അത് വച്ച് ഓംലെറ്റ് ഉണ്ടാക്കും’; പ്രതിഷേധക്കാരോട് കേന്ദ്ര മന്ത്രി ബാബുല് സുപ്രിയോ\nThursday 15th June 2017 7:35pm\nഭുവനേശ്വര്: മുട്ടയെറിയുന്ന പ്രതിഷേധക്കാരോട് താന് അതുപയോഗിച്ച് ഓംലെറ്റ് ഉണ്ടാക്കി കഴിക്കുമെന്ന് കേന്ദ്രമന്ത്രി ബാബുല് സുപ്രിയോ. ഒഡീഷ സന്ദര്‍ശനത്തിനിടെ തനിക്കെതിരെയുണ്ടായ പ്രതിഷേധങ്ങളോടാണ് ബംഗാളില് നിന്നുള്ള ബി.ജെ.പി എം.പിയായ ബാബുല് ഇത്തരത്തില് പ്രതികരിച്ചത്.\nAlso read സ്വാമിയുടെ ജനനേന്ദ്രിയം മുറിച്ച സംഭവം; ചാനല് ലൈവില് പെണ്‍കുട്ടിയുടെ ഫോണ് നമ്പര് വെളിപ്പെടുത്തി പ്രതിഭാഗം വക്കീല്\nകഴിഞ്ഞ ദിവസം ഒഡീഷ സന്ദര്‍ശനത്തിനെത്തിയ മന്ത്രിക്ക് നേരെ കോണ്‍ഗ്രസ് ബി.ജെ.ഡി പ്രവര്‍ത്തകരായിരുന്നു പ്രതിഷേധവുമായി എത്തിയത്. മഹാനദി ജലതര്‍ക്കത്തെ തുടര്‍ന്ന് മന്ത്രിയുടെ സന്ദര്‍ശനത്തോട് എതിര്‍പ്പുമായെത്തിയ പ്രവര്‍ത്തകര് ഒഡീഷയിലെ കേന്ദ്രപര ജില്ലയില് നിന്നാണ് മുട്ടയെറിഞ്ഞ് മന്ത്രിയെ സ്വീകരിച്ചത്.\nബി.ജെ.ഡി പ്രവര്‍ത്തകരായിരുന്ന മന്ത്രിയുടെ വാഹനത്തിലേക്ക് മുട്ട എറിഞ്ഞത്. കോണ്‍ഗ്രസ് പ്രവര്‍ത്തകര് കരിങ്കൊടി കാട്ടി പ്രതിഷേധിക്കുകയും ചെയ്തു. ഇതിനെതിരെ പ്രതികരിക്കവേയാണ് മന്ത്രി താന് വെജിറ്റേറിയന് അല്ലെന്നും മുട്ടയെറിഞ്ഞാല് അതുപയോഗിച്ച് ഓംലെറ്റ് ഉണ്ടാക്കുമെന്നും പറഞ്ഞത്.\n‘ബി.ജെ.ഡി, കോണ്‍ഗ്രസ് പ്രവര്‍ത്തകര് എനിക്കു നേരെ മുട്ടയെറിഞ്ഞതായി കേട്ടു. ഞാനൊരു വെജിറ്റേറിയനല്ല. ഞാന് അവ ഉപയോഗിച്ച് ഓംലെറ്റ് ഉണ്ടാക്കി കഴിക്കും’ സുപ്രിയോ പറഞ്ഞു.\n‘ഒഡീഷയിലും മോശം രാഷ്ട്രീയസാഹചര്യമുള്ള പശ്ചിമബംഗാളില് നിന്നാണ് ഞാന് വരുന്നത്. അതുകൊണ്ടുതന്നെ ആര്‍ക്കുമെന്നെ ഇവിടെ ഭയപ്പെടുത്താനാവില്ല. കേന്ദ്രസര്‍ക്കാരിന്റെ ജനക്ഷേമ പദ്ധതികള് ജനങ്ങളിലേക്ക് എത്തുന്നത് തടയുന്നതിനാണ് കോണ്‍ഗ്രസും ബി.ജെ.ഡിയും ഇതുപോലുള്ള പ്രശ്നങ്ങളുണ്ടാക്കുന്നത്’ അദ്ദേഹം ആരോപിച്ചു.


SB-39 റോക്‌സ് ഹെല്‍മെറ്റ് അവതരിപ്പിച്ച് സ്റ്റീല്‍ബേര്‍ഡ്; വില 1,199 രൂപ - Malayalam DriveSpark\nSB-39 റോക്‌സ് ഹെല്‍മെറ്റ് അവതരിപ്പിച്ച് സ്റ്റീല്‍ബേര്‍ഡ്; വില 1,199 രൂപ\nPublished: Wednesday, November 11, 2020, 13:03 [IST]\nസ്റ്റീല്‍ബേര്‍ഡ് ഹൈടെക് ഇന്ത്യ ലിമിറ്റഡ് പുതിയ ഹെല്‍മെറ്റ് സീരീസ് 'SB-39 റോക്സ്' പുറത്തിറക്കി.\nസണ് വിസറുള്ള ഫുള്-ഫെയ്‌സ് ഹെല്‍മെറ്റ് ISI മാനദണ്ഡങ്ങളുമായി പൊരുത്തപ്പെടുന്നുവെന്നും യൂറോപ്യന് മാനദണ്ഡങ്ങള് പാലിക്കുമെന്നും നിര്‍മ്മാതാവ് പറയുന്നു.\n1,199 രൂപയാണ് ഹെല്‍മെറ്റിന്റെ വിപണിയിലെ വില. ഹെല്‍മെറ്റ് ഇറ്റലിയില് രൂപകല്‍പ്പന ചെയ്തത് XTECH DESIGN ആണെന്നും സ്റ്റീല്‍ബേര്‍ഡ് പ്രസ്താവനയില് അറിയിച്ചു. ഹെല്‍മെറ്റിന് അന്തര്‍നിര്‍മ്മിതമായ സണ് വിസറാണ് ഉള്ളത്.\nഅത് സവാരിക്ക് പ്രകാശം ഉള്ള ദിവസത്തില് ഉപയോഗിക്കാനോ അല്ലെങ്കില് അത് പിന്‍വലിക്കാനോ കഴിയും. പുഷ് ബട്ടണ് സ്ലൈഡര് സംവിധാനം വഴിയാണ് സണ് ഷീല്‍ഡ് പ്രവര്‍ത്തിക്കുന്നത്.\nഈ ഹെല്‍മെറ്റിന്റെ പ്രധാന ഫീച്ചറുകള് അതിന്റെ സണ് ഷീല്‍ഡും ലൈറ്റ് വെയ്റ്റ് സവിശേഷതകളുമാണ്. ഇത് ലോംഗ് റൈഡുകള് ആസ്വാദ്യകരവും സുഖപ്രദവുമായ അനുഭവമാക്കി മാറ്റും.\nMOST READ: ഇലക്ട്രിക് സ്‌കൂട്ടറുകളുടെ ഉത്പാദനം വര്‍ധിപ്പിക്കാനൊരുങ്ങി ആംപിയര്, ഒഖിനാവ ബ്രാന്‍ഡുകള്\nമാറ്റിസ്ഥാപിക്കാവുന്ന ഇന്റീരിയറുകള് ഉള്ളതിനാല് ഹെല്‍മെറ്റിന്റെ രൂപവും ഭാവവും വളരെ പ്രീമിയമാണ്. ബ്രാന്‍ഡിന്റെ മറ്റ് മോഡലുകളെപ്പോലെ ഈ ഹെല്‍മെറ്റും വിപണിയില് വിജയം കൈവരിക്കുമെന്ന് സ്റ്റീല്‍ബേര്‍ഡ് ഹെല്‍മെറ്റ് മാനേജിംഗ് ഡയറക്ടര് രാജീവ് കപൂര് പറഞ്ഞു.\nഗ്ലോസി, മാറ്റ് ബ്ലാക്ക്, ഗ്ലോസി / മാറ്റ് ബ്ലാക്ക്, ഡെസേര്‍ട്ട് സ്റ്റോം, ബാറ്റില് ഗ്രീന്, ഗ്രേ, ചെറി റെഡ് എന്നിവയ്‌ക്കൊപ്പം സണ് ഷീല്‍ഡുള്ള SB-39 റോക്‌സും കൂടുതല് ഗ്രാഫിക്‌സ്, ഡെക്കലുകള് എന്നിവ വാഗ്ദാനം ചെയ്യുന്നു.\nഹെല്‍മെറ്റ് രണ്ട് വലുപ്പത്തില് ലഭ്യമാണ്. 600 mm (വലുത്), 580 mm (മീഡിയം). ബ്രാന്‍ഡിന്റെ എല്ലാ ഔട്ട്‌ലെറ്റുകള് വഴിയും സ്റ്റീല്‍ബേര്‍ഡ്‌ഹെല്‍മെറ്റ് ഡോട്ട് കോമിലും SB-39 റോക്സ് ലഭ്യമാണ്.\nSteelbird Launches New SB-39 ROX Helmet. Read in Malayalam.


15/10/2021 07:38:28 pm\nമനാമ : ബഹ്റൈനിലെ പ്രമുഖ ധനകാര്യ സേവന ദാതാക്കളായ ലുലു ഇൻറർനാഷണൽ എക്സ്ചേഞ്ചിെൻറ 15ാമത്തെ ശാഖ ദാന മാളിൽ പ്രവർത്തനമാരംഭിച്ചു. ഇന്ത്യൻ അംബാസഡർ പീയൂഷ് ശ്രീവാസ്തവ ഓൺലൈൻ പരിപാടിയിൽ ശാഖയുടെ ഉദ്ഘാടനം നിർവഹിച്ചു. ലുലു ഇൻറർനാഷണൽ എക്സ്ചേഞ്ച് ബഹ്റൈൻ ചെയർമാൻ ശൈഖ് അഹ്മദ് ബിൻ ഖലീഫ ബിൻ സൽമാൻ ആൽ ഖലീഫ, ലുലു ഫിനാൻഷ്യൽ ഗ്രൂപ്പ് മാനോജിങ് ഡയറക്ടർ അദീബ് അഹമ്മദ് എന്നിവരും ചടങ്ങിൽ പെങ്കടുത്തു.\nഇന്ത്യയും ബഹ്റൈനും തമ്മിൽ നയതന്ത്ര ബന്ധം ആരംഭിച്ചതിെൻറ സുവർണ്ണ ജൂബിലി ആഘോഷിക്കുന്ന വേളയിൽ തന്നെ പുതിയ ശാഖ ഉദ്ഘാടനം ചെയ്തതിലെ സന്തോഷം ഇന്ത്യൻ അംബാസഡർ പങ്കുവെച്ചു. ബഹ്റൈന്റെ നിക്ഷേപ സൗഹൃദ നയത്തിന്റെയും വ്യവസായങ്ങൾക്ക് വളരാനുള്ള അനുകൂല സാഹചര്യത്തിന്റെയും തെളിവാണ് പുതിയ ശാഖയുടെ ആരംഭം. ബഹ്റൈനിലെ ആയിരക്കണക്കിന് പ്രവകാസികൾക്ക് പുതിയ ശാഖ പ്രയോജനകരമാകുമെന്ന പ്രതീക്ഷയും അദ്ദേഹം പ്രകടിപ്പിച്ചു.\nലുലു ഫിനാൻഷ്യൽ ഗ്രൂപ്പിന്റെ 238ാമത്തെ ആഗോള ശാഖയാണ് ദാന മാളിൽ തുറന്നത്. വിപണിയുടെ ആവശ്യങ്ങൾക്കനുസരിച്ച് നവീന ധനകാര്യ േസവനങ്ങൾ നൽകാൻ ആത്മാർഥതയോടെ പ്രവർത്തിക്കുന്ന ടീം അംഗങ്ങളെ മാനേജിങ് ഡയറക്ടർ അദീബ് അഹമ്മദ് അഭിനന്ദിച്ചു.\nക്രിസ്മസിനെ വരവേറ്റ് ഗ്രാൻഡ്മാൾ ഹൈപർ മാർക്കറ്റ്\nസൗദിയിലെ ലുലു ഹൈപർ മാർകറ്റുകളിൽ ഫിഷ് ഫെസ്റ്റിന് തുടക്കമായി\nഅൽ ഐനിൽ പുതിയ ലുലു ഹൈപ്പർമാർക്കറ്റ് ഉദ്ഘാടനം ചെയ്തു\nമുഷിരീബ് ഡൗണ് ടൗണില് ടോര്‍ബ സീസണ് മാര്‍ക്കറ്റ് ആരംഭിച്ചു


എയർപോർട്ട് എക്സ് റേ ബാഗേജർ സ്കാനറുകൾ (എം.എസ് -6550 എ) China Manufacturer\nവിവരണം:ആശുപത്രിയിലെ ബാഗ് സ്കാനർ,എയർ എക്സ് റേ ബോഡി സ്കാനർ,യൂണിവേഴ്സിറ്റി ഫോർ എക്സ് റേ മെയിൽ സ്കാനർ\nHome > ഉൽപ്പന്നങ്ങൾ > എക്സ്-റേ ബാഗേജർ സ്കാനർ > ബാഗേജ് ഇൻസ്പെക്ഷൻ മെഷീൻ > എയർപോർട്ട് എക്സ് റേ ബാഗേജർ സ്കാനറുകൾ (എം.എസ് -6550 എ)\n650 * 500 മി.മീ. എക്കണോമിക് സെക്യൂരിറ്റി ഇൻസ്പെക്ഷൻ എക്സ് റേ ലഗേജ് സ്കാനർ, എക്സ്റെ ബാഗേജ് സ്കാനർ, എയർപോർട്ട് എക്സ് റേ യന്ത്രം, എക്സ്-റേ ബാഗേജർ സ്കാനർ.\nഉയർന്ന ഗുണമേന്മയുള്ള എക്സ്-റേ ലഗേജ് സ്കാനർ\nവിമാനത്താവളം x റേ ബാഗേജ് സ്കാനറുകൾ\nഎക്സ്-റേ സെൻസർ: എൽ-ഷേപ്പുള്ള ഫോട്ടോഡിടഡ് ശ്രേണി (മോണോനിർഗറ്റിക്), 12 ബിറ്റ് ഡീപ്.\nമോണിറ്റർ: ഹൈ റെസല്യൂഷൻ നിറം, എൽസിഡി അക്സോർ, 17 ഇഞ്ച് ബാഗ് സ്കാനർ.\nഇമേജ് ഗ്രേ ലെവൽ: 4096 എയർപോർട്ട് ബാഗേജ് സ്കാനർ, എയർപോർട്ട് സെക്യൂരിറ്റി എക്സ്-റേ ബാഗേജ് സ്കാനർ.\nഇമേജ് പരമാവധി മിഴിവ്: 1024 * 1280 പിക്സൽ x റേ ബാഗേജ്. ഡിജിറ്റൽ എക്സ്-റേ ലഗേജ് സ്കാനർ .\nഇമേജ് പ്രൊസെസ്സിങ്ങ്: തത്സമയ എയർപോർട്ട് എക്സ് റേ ബോഡി സ്കാനറിനുള്ള 24 ബിറ്റ്.\nഇമേജ് സ്റ്റോറേജ്: സംഭരണം, റിയൽ ടൈമിൽ 60000 ചിത്രങ്ങൾ, എക്സ്-റേ ബാഗേജ് സ്കാനർ ഉപകരണങ്ങൾ.\nസോണുകളും സൂമും: 1-9 ചിത്ര പ്രദേശങ്ങൾ, 2,4,8,16 ടൈംസ് വലുത്, മുഴുവൻ സ്ക്രീൻ തുടർച്ചയായി നിരീക്ഷണം. എക്സ്-റെയ് ലഗേജ് സ്കാനർ.\nആശുപത്രിയിലെ ബാഗ് സ്കാനർ എയർ എക്സ് റേ ബോഡി സ്കാനർ യൂണിവേഴ്സിറ്റി ഫോർ എക്സ് റേ മെയിൽ സ്കാനർ എയർപോർട്ടിലെ ബാഗേജ് സ്കാനർ മികച്ച എയർ ബാഗേജ് സ്കാനർ റെജിസ്കാൻ ബാഗേജ് സ്കാനർ എക്സ് റേ ബാഗ് സ്കാനർ ബെൽ എക്സ് റേ ബാഗേജ് സ്കാനർ


അന്ന് ഹിമാലയത്തില്, ഇന്ന് ഹംപിയില്; പ്രണവിന്റെ ചിത്രം വൈറല് | Daily Indian Herald\nJanuary 31, 2019 4:27 pm By : Indian Herald Staff\nപ്രണവ് മോഹന്‍ലാല് നായകനായ ഇരുപത്തൊന്നാം നൂറ്റാണ്ട് തിയേറ്ററുകളില് പ്രദര്‍ശനം തുടരുകയാണ്. അരുണ് ഗോപി സംവിധാനം ചെയ്ത സിനിമയ്ക്ക് മികച്ച പ്രതികരണമാണ് ലഭിക്കുന്നത്. സിനിമയില് അഭിനയിക്കുക എന്നതിലുപരി പ്രമോഷന് പരിപാടികളില് പങ്കെടുക്കാന് താല്പര്യമില്ലെന്ന് പ്രണവ് നേരത്തെ തന്നെ വ്യക്തമാക്കിയിട്ടുണ്ട്.\nയാത്രകള് ഇഷ്ടപ്പെടുന്ന പ്രണവ് സിനിമാ തിരക്കുകള് കഴിഞ്ഞാല് തന്നെ ഇഷ്ടങ്ങളിലേക്ക് ചേക്കേറുകയാണ് പതിവ്. തന്റെ രണ്ടാമത്തെ ചിത്രത്തിനു ശേഷവും അതേ റൂട്ട് തന്നെയാണ് പ്രണവ് സ്വീകരിച്ചത്. ആദ്യ സിനിമയായ ആദി റിലീസ് ചെയ്യുമ്പോള് പ്രണവ് ഹിമാലത്തിലായിരുന്നു. ഇപ്പോളിതാ രണ്ടാം സിനിമ തിയേറ്ററുകളിലോടുമ്പോള് കര്‍ണാടകയിലെ ഹംപിയിലാണ് പ്രണവ് ഉള്ളത്. പ്രണവ് എവിടെയെന്ന ചോദ്യത്തിന് ചിത്രത്തിന്റെ അണിയറ പ്രവര്‍ത്തകര് കൈമലര്‍ത്തുമ്പോള് താരപുത്രനെ ഹംപിയില് നിന്ന് കണ്ടെത്തിയിരിക്കുന്നത് ആരാധകരാണ്.\nസിനിമ പുറത്തിറങ്ങുന്ന സാഹചര്യത്തില് അപ്പു ഇവിടെയൊന്നും ഇല്ലെന്നും ഫോണില് ഒന്നും വിളിച്ചാല് കിട്ടില്ലെന്നും അരുണ് ഗോപി കഴിഞ്ഞ ദിവസം ഒരഭിമുഖത്തില് പറഞ്ഞിരുന്നു. യാത്രകള് ഏറെ ഇഷ്ടപ്പെടുന്ന പ്രണവ് പ്ലസ് ടു പഠനത്തിന് ശേഷം ലോകം കാണാന് പോയതിനെ കുറിച്ചും ആ തീരുമാനത്തെ കുറിച്ച് പറഞ്ഞപ്പോള് മോഹന്‍ലാല് സമ്മതം മൂളിയതിനെ കുറിച്ചുമൊക്കെ നേരത്തെ സുചിത്ര വ്യക്തമാക്കിയിരുന്നു. പ്രണവ് യാത്രയിലാണെങ്കിലും നായികയും സഹതാരങ്ങളുമൊക്കെ പ്രമോഷന് പരിപാടികളിലും സോഷ്യല് മീഡിയയിലുമൊക്കെയായി സജീവമാണ്.\nജെറ്റ് സ്‌കിയില് ഘടിപ്പിച്ചിരുന്ന കേബിള് പൊട്ടി പ്രണവ് കടലിലേയ്ക്ക് താണുപോയി; ഇരുപത്തൊന്നാം നൂറ്റാണ്ടിനിടെയുണ്ടായ സംഭവത്തെക്കുറിച്ച് അരുണ് ഗോപി പറയുന്നു


തെരഞ്ഞെടുപ്പ് നിയമാനുസൃതമായിത്തന്നെ നടക്കണമെന്നതാണ് എല്‍ഡിഎഫ് കാഴ്ചപ്പാട്. യഥാര്‍ഥ വോട്ടര്‍മാര്‍ക്ക് നിര്‍ഭയമായി വോട്ട് ചെയ്യാനുള്ള അവസ്ഥയുണ്ടാകണം. ഒരാള്‍ക്ക് അവകാശപ്പെട്ട വോട്ട് മറ്റൊരാള് ക്രമവിരുദ്ധമായി ചെയ്തിട്ടുണ്ടെങ്കില് അത്തരം കാര്യങ്ങള് നിയമാനുസൃതമായി പരിശോധിച്ച് നടപടിയെടുക്കണം . എല്‍ഡിഎഫിനെതിരെ കേരളത്തില് കള്ളവോട്ട് ആരോപണം ഉയര്‍ത്തുമ്പോള്, അങ്ങ് ബംഗാളിലും ത്രിപുരയിലും ജനാധിപത്യപരമായി വോട്ടെടുപ്പ് പോലും നടത്താന് സാധിക്കുന്നില്ല. പോളിങ് ബൂത്തിന്റെ അടുത്തുപോലും വോട്ടര്‍മാര്‍ക്ക് എത്താന് കഴിയുന്നില്ല. വഴിയില്‍വച്ച് തല്ലിയോടിക്കുന്നു. ബൂത്ത് പിടിച്ചെടുക്കുന്നു. യന്ത്രം കൈക്കലാക്കി കള്ളവോട്ട് ചെയ്യുന്നു. കേരളത്തിലും അത്തരം ഒരു അവസ്ഥ സൃഷ്ടിക്കാനുള്ള ആസൂത്രിത നീക്കത്തിന്റെ തുടക്കമാണ് കോര്‍പറേറ്റ് മാധ്യമങ്ങളെ ഉപയോഗിച്ചുകൊണ്ടുള്ള ശത്രുചേരിയുടെ കള്ളപ്രചാരവേല.\nലോകസഭാ തെരഞ്ഞെടുപ്പിലെ വോട്ടെടുപ്പ് കേരളത്തില് സമാധാനപരമായും ജനാധിപത്യബോധം പുലര്‍ത്തിയുമാണ് പൊതുവില് നടന്നത്. 77.68 ശതമാനം പേര് വോട്ട് ചെയ്തതില് തെളിയുന്നത് കേരളീയരുടെ ജനാധിപത്യത്തോടുള്ള ഉയര്‍ന്ന കൂറാണ്. ഇതെല്ലാംകൊണ്ടാകണം കേരളത്തെ പ്രകീര്‍ത്തിക്കാന് തെരഞ്ഞെടുപ്പ് കമീഷനും മാധ്യമങ്ങളും തയ്യാറായത്. പക്ഷേ വോട്ടെണ്ണാന് ആഴ്ചകള് ശേഷിക്കുന്നതിന് മധ്യേ, കള്ളവോട്ട് വിവാദം സൃഷ്ടിച്ച് സംസ്ഥാനത്തെ കളങ്കപ്പെടുത്താന് യുഡിഎഫ്, ബിജെപി ശക്തികളും അവരുടെ കൂട്ടാളികളായി ഒരു കൂട്ടം മാധ്യമങ്ങളും ഇറങ്ങിത്തിരിച്ചു. ഈ കോലാഹലത്തില് സംഭവിക്കാന് പാടില്ലാത്ത നിര്‍ഭാഗ്യകരമായ ചില പക്ഷപാതിത്വവും വീഴ്ചയും സംസ്ഥാന മുഖ്യ തെരഞ്ഞെടുപ്പ് ഓഫീസറില്‍നിന്ന് ഉണ്ടായി. മാതൃഭൂമി ചാനല് ആദ്യവും മറ്റ് ചില ചാനലുകളും വലതുപക്ഷ പത്രങ്ങളും പിന്നാലെയും ആളിക്കത്തിച്ച കള്ളവോട്ട് കോലാഹലം വലതുപക്ഷത്തിന്റെ വറച്ചട്ടിയില് ചൂടാക്കിയ വിഷപാനീയമാണ്. ഇത്തരം വിവാദങ്ങള്‍ക്കുപിന്നില് ഒളിഞ്ഞിരിക്കുന്ന ചില ഗൂഡ അജന്‍ഡകളുണ്ട്.\nജനഹിതം ഏറ്റവും നല്ല രീതിയില് പ്രതിഫലിപ്പിക്കുന്ന വിധത്തില് പാര്‍ലമെന്ററി ജനാധിപത്യം നടപ്പാക്കണം എന്നതാണ് സിപിഐ എം കാഴ്ചപ്പാട്. അതായത്, ഓരോ രാഷ്ട്രീയ പാര്‍ടിക്കും കിട്ടുന്ന വോട്ട് എത്രയാണോ, അതിനെ അടിസ്ഥാനമാക്കി പാര്‍ലമെന്റിലും നിയമസഭയിലും മറ്റ് സമിതികളിലും പ്രതിനിധ്യം നല്‍കണം. അതിനായി ആനുപാതിക പ്രാതിനിധ്യസമ്പ്രദായം നടപ്പാക്കണം. ഇന്നാകട്ടെ ഓരോ മണ്ഡലത്തിലും മത്സരിക്കുന്ന സ്ഥാനാര്‍ഥികളില് ഏറ്റവും കൂടുതല് വോട്ട് കിട്ടുന്നവര് എംപിയോ, എംഎല്‍എയോ, പഞ്ചായത്ത് അംഗമോ ആകും. ഇതിന്റെ ഒരു ന്യൂനത കഴിഞ്ഞ ലോക്‌സഭാ തെരഞ്ഞെടുപ്പില് തെളിഞ്ഞിരുന്നു. 31 ശതമാനം മാത്രം വോട്ട് കിട്ടിയ ബി ജെ പി കേന്ദ്രത്തില് അധികാരത്തിലെത്തി. തെരഞ്ഞെടുപ്പില് നിലനില്‍ക്കുന്നത് ഈ സമ്പ്രദായമായതിനാല് ഈ ന്യൂനത ചൂണ്ടിക്കാട്ടുകയും സ്വതന്ത്രമായി വോട്ടവകാശം വിനിയോഗിക്കാനുള്ള സ്വാതന്ത്ര്യം സംരക്ഷിക്കാനായി പോരാടുകയും ചെയ്യുന്നവരാണ് സിപിഐ എമ്മും എല്‍ഡിഎഫും. അതിനാല് കള്ളവോട്ടിനെ ഞങ്ങള് പിന്തുണയ്ക്കുന്നില്ല.\nഇന്ത്യയുടെ വിവിധ ഭാഗങ്ങളില് നിന്നായി മൂന്നുകോടി മുസ്ലിങ്ങളെയും നാലുകോടി ദളിതരെയും വോട്ടര്‍പട്ടികയില്‍നിന്ന് ഒഴിവാക്കിയെന്ന് 2019 മാര്‍ച്ച് 27ന്റെ ഹിന്ദു പത്രം റിപ്പോര്‍ട്ട് ചെയ്തിരുന്നു. ഇത്രയേറെപേരെ പുറത്താക്കിയ നടപടി ഏറ്റവും വലിയ ജനാധിപത്യ അട്ടിമറിയാണ്. ഇത് ചെയ്തത് മോഡിഭരണവും സംഘപരിവാറുമാണ്. ഇതിനെ ചോദ്യം ചെയ്യാനും ഈ അനീതിക്കെതിരെ പോരാടാനും തയ്യാറാകാത്ത പ്രസ്ഥാനമാണ് കോണ്‍ഗ്രസ്. ഇങ്ങനെ പൗരത്വം അര്‍ഹതപ്പെട്ട കോടിക്കണക്കിന് ആളുകള്‍ക്ക് ലോക്‌സഭാ തെരഞ്ഞെടുപ്പില് വോട്ടവകാശം ഇല്ലാതാക്കിയതിനെപ്പറ്റി ചാനലുകളില് ഒരു 'അന്തിച്ചര്‍ച്ച'യും നടന്നിട്ടില്ല. ത്രിപുരയിലും പശ്ചിമബംഗാളിലും ഹീനമായ രീതിയില് ജനാധിപത്യം അട്ടിമറിക്കുകയാണ്. അവിടങ്ങളില് സ്വതന്ത്രമായി വോട്ട് ചെയ്യാന് അനുവദിച്ചില്ല. ബൂത്തുകള് കൈയേറി. ഭരണസംവിധാനത്തിന്റെ സംരക്ഷണത്തോടെ വോട്ടര്‍മാരെ ആക്രമിച്ചു. ഇത്തരം ജനാധിപത്യ അട്ടിമറികള്‍ക്കെതിരെ നിശ്ശബ്ദത പുലര്‍ത്തുന്ന മാധ്യമങ്ങളാണ് കേരളത്തിലെ ഒറ്റപ്പെട്ട സംഭവങ്ങളെ വന് വിവാദമാക്കിയത്. സംസ്ഥാനത്ത് രണ്ടു കോടി മുപ്പത്തൊന്ന് ലക്ഷം പേര് വോട്ട് ചെയ്തതില് അവിടെയും ഇവിടെയും ചെയ്ത ചില വോട്ടുകള് ക്രമവിരുദ്ധമായതോ, കള്ളവോട്ടോ ആണെന്ന് ആരോപിച്ച് കേരളം പൊതുവില് ജനാധിപത്യത്തെ അട്ടിമറിക്കുന്ന സംസ്ഥാനമാണെന്ന് വരുത്താനുള്ള ഏറ്റവും നീചമായ ശ്രമമാണ് അരങ്ങേറുന്നത്. ഇവിടെ ബിജെപി, യുഡിഎഫ് പിന്തുണയോടെ ഒരു കൂട്ടം മാധ്യമങ്ങള് കമ്യൂണിസ്റ്റ് വിരുദ്ധതയുടെ ആറാട്ടുത്സവം നടത്തുകയാണ്.\n'ചുവപ്പ് കണ്ട കാളയെപ്പോലെ' എന്ന പഴമൊഴി. ഇന്ന് 'സിപിഐ എമ്മിനെ കണ്ട ചാനലുകളെ പോലെ' എന്നായി മാറിയിരിക്കുന്നു. കള്ളവോട്ടിന്റെ ഉമ്മാക്കി കാട്ടി കമ്യൂണിസ്റ്റ് പ്രസ്ഥാനത്തിന് മുന്‍കൈയുള്ള കേരളത്തിന്റെ സ്വഭാവം മാറ്റിമറിക്കാന് ശത്രുപക്ഷത്തിന് തറയൊരുക്കം നടത്തുകയാണ് ഈ ചാനലുകള്. തെരഞ്ഞെടുപ്പിലെ ജയപരാജയങ്ങളെപ്പറ്റിയുള്ള മുന്‍കൂര് നിഗമനങ്ങള്‍ക്ക് ആയുസ്സ് വളരെ കുറവാണ്. 23ന് ഫലം വരും. നല്ല വിജയം എല്‍ഡിഎഫ് പ്രതീക്ഷിക്കുന്നു. ഫലം കാത്തിരിക്കുമ്പോള്‍ത്തന്നെ ഒരുകാര്യം വ്യക്തമാണ്. കേരളരാഷ്ട്രീയത്തിലെ ചില യാഥാര്‍ഥ്യങ്ങള്‍ക്ക് പൊളിച്ചെഴുത്തുണ്ടാകില്ല. അതില് പ്രധാനം സംസ്ഥാനത്തെ ഇടതുപക്ഷ ജനാധിപത്യമുന്നണിയുടെ ദേശീയ പ്രസക്തിയും പ്രാധാന്യവുമാണ്. ഇവിടെ സുവ്യക്തമാക്കുന്ന ഒരു കാര്യം, എല്‍ഡിഎഫ് എന്നത് കേവലം ഒരു തെരഞ്ഞെടുപ്പ് മുന്നണിയല്ല. ഇന്ത്യന് രാഷ്ട്രീയത്തില് വര്‍ഗശക്തികളുടെ ബലാബലത്തില് മാറ്റം വരുത്തുന്നതിനും ബൂര്‍ഷ്വാ ഭൂപ്രഭുത്വ പാര്‍ടിയെയോ, വര്‍ഗീയ പാര്‍ടിയെയോ മാറിമാറി തെരഞ്ഞെടുക്കുക എന്ന അവസ്ഥ ഇല്ലാതാക്കുന്നതിനായി പോരാടുന്ന പ്രസ്ഥാനമാണ്. അത് പ്രകാരം ഭരണ വര്‍ഗങ്ങളെയും വര്‍ഗീയശക്തികളെയും നേരിടാനുള്ള ഒരു സമര മുന്നണികൂടിയാണ് എല്‍ഡിഎഫ്.\nഈ സമരതന്ത്രത്തിന്റെ ഭാഗമായിക്കൂടിയാണ് എല്‍ഡിഎഫിന് നേതൃത്വം നല്‍കുന്ന ഇടതുപക്ഷം ലോക്‌സഭാ തെരഞ്ഞെടുപ്പിനെ കണ്ടത്. കേന്ദ്രത്തില് ബിജെപിയുടെ ഭരണം അവസാനിപ്പിക്കുകയും പകരം മതനിരപേക്ഷ ജനാധിപത്യ ജനപക്ഷ സര്‍ക്കാരിനെ അധികാരത്തിലേറ്റുകയും വേണം. അതിനുവേണ്ടി ഇടതുപക്ഷ സ്വാധീനം പാര്‍ലമെന്റില് വര്‍ധിപ്പിക്കേണ്ടതുണ്ട്. ഇതാണ് ഇടതുപക്ഷത്തിന്റെ ലക്ഷ്യം. നമ്മുടെ രാജ്യത്തെ ഭൗതികസമ്പത്തും മനുഷ്യ മൂലധനവും അടക്കമുള്ള വിഭവങ്ങള് ഉപയോഗിച്ച് നല്ലൊരു ഇന്ത്യയെ സൃഷ്ടിക്കണം. അത് കൂടുതല് സൗകര്യങ്ങള് ജനങ്ങള്‍ക്ക് നല്‍കുന്നതാകണം. ഇതിനുള്ള ബദല്‍നയം ഉള്‍ക്കൊള്ളുന്ന പ്രകടന പത്രികയാണ് സിപിഐ എം സമര്‍പ്പിച്ചത്. തെരഞ്ഞെടുപ്പ് ഫലം ആശാവഹമാകുമെന്ന വിശ്വാസമാണ് ഞങ്ങള്‍ക്കുള്ളത്. കേന്ദ്രത്തില് പുതിയ സര്‍ക്കാര് രൂപീകരിക്കുന്നതില് മാത്രമല്ല, ആ സര്‍ക്കാര് ജനകീയനയം സ്വീകരിക്കുന്നതിനും രാജ്യത്തെ വര്‍ഗീയതയെ ചെറുക്കുന്നതിനും സമരശക്തിയും കരുതല് ശക്തിയുമാണ് ഇടതുപക്ഷം. പതിനേഴാം ലോക്‌സഭാ തെരഞ്ഞെടുപ്പിനുശേഷമുള്ള രാഷ്ട്രീയത്തിലും ഇടതുപക്ഷത്തിന്റെ പ്രസക്തി തുടരുമെന്ന് ചുരുക്കം.\nഈ പശ്ചാത്തലത്തില് വേണം കമ്യൂണിസ്റ്റ് നേതൃത്വത്തിലുള്ള എല്‍ഡിഎഫിനെയും അതിന്റെ സര്‍ക്കാരിനെയും ഒറ്റപ്പെടുത്താനുള്ള ദേശീയതലത്തിലുള്ള കടന്നാക്രമണങ്ങളെ വിലയിരുത്താന്. തീവ്രവര്‍ഗീയ ശക്തികളും നവലിബറലിസത്തിന്റെ ചേരിയും സംയുക്തമായാണ് എല്‍ഡിഎഫിനെ ആക്രമിക്കുന്നത്. പ്രധാനമന്ത്രി നരേന്ദ്ര മോഡി സംസ്ഥാനത്തെ വോട്ടെടുപ്പിന് ശേഷവും കേരളത്തെ അപമാനിക്കുന്നതിനുള്ള വായ്ത്താരി തുടരുന്നത് വെറുതെയല്ല. കോര്‍പറേറ്റുകളും സാമ്രാജ്യത്വശക്തികളും വര്‍ഗീയക്കോമരങ്ങളും ഇടതുപക്ഷത്തിന്റെ ശബ്ദം ഭയപ്പെടുന്നു. ഇക്കൂട്ടരുടെയെല്ലാം ഭീകരമായ കടന്നാക്രമണത്തിലൂടെയാണ് പശ്ചിമബംഗാളിലും ത്രിപുരയിലും ഇടതുപക്ഷത്തെ പിന്തള്ളി പിന്തിരിപ്പന് ശക്തികള് മേധാവിത്വം സ്ഥാപിച്ചത്.\nകമ്യൂണിസ്റ്റ് സ്വാധീനം ഇന്നും ശക്തമായ കേരളത്തില് പിണറായി വിജയന് നയിക്കുന്ന ഭരണത്തെയും എല്‍ഡിഎഫിനെയും പിന്തിരിപ്പന് ശക്തികള്‍ക്ക് സഹിക്കാനാകുന്നില്ല. ദേശീയമായും സാര്‍വദേശീയമായും കമ്യൂണിസ്റ്റ് പ്രസ്ഥാനത്തിന് തിരിച്ചടികളുണ്ടായിട്ടുള്ളപ്പോഴും അതിന്റെ പ്രത്യാഘാതങ്ങളെ തരണംചെയ്യാന് കേരളത്തിലെ കമ്യൂണിസ്റ്റ് പ്രസ്ഥാനത്തിന് കഴിഞ്ഞിട്ടുണ്ട്. സോവിയറ്റ് യൂണിയനിലെയും കിഴക്കന് യൂറോപ്യന് രാജ്യങ്ങളിലെയും സോഷ്യലിസ്റ്റ് ഭരണക്രമങ്ങള് തകര്‍ന്നപ്പോള് മാര്‍ക്‌സിസം ലെനിനിസത്തിനും സോഷ്യലിസത്തിനും ഇനി ജനങ്ങളെ ആകര്‍ഷിക്കാന് ശേഷിയുണ്ടാകില്ലെന്നും കേരളത്തിലെ ചുവപ്പ് മായാന് പോവുകയാണെന്നും കിനാവുകണ്ടവര്‍ക്ക് തെറ്റി. എന്നാല്, പിന്തിരിപ്പന് ശക്തികള് അവരുടെ ആവനാഴിയിലെ ആയുധങ്ങളെല്ലാം ഇവിടത്തെ ഇടതുപക്ഷത്തിനെതിരെ ഇപ്പോഴും തീക്ഷ്ണമായി ഉപയോഗിക്കുകയാണ്. ഈ യുദ്ധത്തിലെ പുതിയ തന്ത്രമാണ് എല്‍ഡിഎഫിന് എതിരായ കള്ളവോട്ട് കോലാഹലം.\nഎന്നാല്, 'കൊക്കിന് വച്ചത് കുളക്കോഴിക്ക് കൊണ്ടു' എന്ന പോലെ എല്‍ഡിഎഫിനെ കുടുക്കാന് നോക്കിയതില് ഇപ്പോള് വീണിരിക്കുന്നത് യുഡിഎഫും വിശിഷ്യാ, മുസ്ലിംലീഗുമാണ്. രണ്ടുകോടി മുപ്പത്തൊന്ന് ലക്ഷം പേര് വോട്ട് ചെയ്തിടത്ത് എല്‍ഡിഎഫുകാര് മൂന്ന് കള്ളവോട്ട് ചെയ്‌തെന്ന് ആരോപിച്ചാണ് വാര്‍ത്താഭൂകമ്പം സൃഷ്ടിച്ചത്. അവശരായ വോട്ടര്‍മാരുടെ വോട്ട്, ഫോറം എം-18 പൂരിപ്പിച്ച് നല്‍കി നിയമാനുസൃതം സഹായി വോട്ടായി ചെയ്തതിനെപ്പോലും കള്ളവോട്ടായി ചിത്രീകരിക്കുന്ന സ്ഥിതിയുണ്ടായി. എന്നാല്, വിദേശത്തുള്ളവരുടെയടക്കം നിരവധി വോട്ടുകള് കോണ്‍ഗ്രസുകാരോടൊപ്പം നിന്ന് മുസ്ലിംലീഗുകാര് ചെയ്തതിന്റെ ദൃശ്യങ്ങളും വിവരങ്ങളും പീപ്പിള് ടിവി പുറത്തുകൊണ്ടുവരികയുണ്ടായി. കാസര്‍കോട് പാര്‍ലമെന്റ് മണ്ഡലത്തിലെ മുസ്ലിംലീഗ് കേന്ദ്രങ്ങളില് വ്യാപകമായി കള്ളവോട്ടു നടന്നു. ലീഗ് ദേശീയസമിതി അംഗത്തിന്റെ വിദേശത്തുള്ള ഭാര്യയുടെയും മകളുടെയും വോട്ടുവരെ കള്ളവോട്ടായി ചെയ്തു. പാമ്പുരുത്തിയില് 28 പ്രവാസികളുടെ വോട്ടാണ് യു ഡി എഫുകാര് കള്ളവോട്ടായി ചെയ്തത്. ഒരു ലീഗ് പ്രവര്‍ത്തകന് അഞ്ച് കള്ളവോട്ട് വരെ ചെയ്തു. പോളിങ് ബൂത്തില് ബഹളം കൂട്ടുകയും ബൂത്ത് പിടിച്ചെടുക്കുകയും ചെയ്തു. ഈ സംഭവങ്ങളിലൊന്നും ഗൗരവത്തോടെ പ്രതികരിക്കാനോ നടപടിയെടുക്കാനോ മുഖ്യ തെരഞ്ഞെടുപ്പ് ഓഫീസര് തയ്യാറായതായി കാണുന്നില്ല. എന്നാല്, ഒരുതരം പകയോടുള്ള സമീപനമാണ് എല്‍ഡിഎഫിനോട് എടുത്തത്. പക്ഷപാതരാഹിത്യവും സമചിത്തതയുമാണ് തെരഞ്ഞെടുപ്പ് ഓഫീസറില്‍നിന്ന് നാട് പ്രതീക്ഷിക്കുന്നത്. എല്‍ഡിഎഫിനെതിരെ പരാതി വന്നപ്പോള് വേണ്ടത്ര അന്വേഷണങ്ങളൊന്നും നടത്താതെ മൂന്നുപേര്‍ക്കെതിരെ പരസ്യമായി വിധി പ്രസ്താവിക്കുകയും പഞ്ചായത്ത് അംഗത്തിന് അയോഗ്യത കല്‍പ്പിക്കാന് നിര്‍ദേശം നല്‍കുകയും ചെയ്യുകയായിരുന്നു മുഖ്യ തെരഞ്ഞെടുപ്പ് ഓഫീസര്. മാധ്യമങ്ങളുടെ സമ്മര്‍ദ്ദത്തിന് അടിപ്പെട്ടുപോയതുപോലെയാണ് അദ്ദേഹത്തിന്റെ പ്രവൃത്തിയെ പൊതുസമൂഹം വിലയിരുത്തിയത്. പഞ്ചായത്ത് അംഗത്തെ അയോഗ്യയാക്കണമെന്ന സി ഇ ഒയുടെ നിര്‍ദേശം നിയമപരമല്ലെന്ന് നിയമവിദഗ്ധര്‍തന്നെ ചൂണ്ടിക്കാട്ടിയിട്ടുണ്ട്. ഏതെങ്കിലും കുറ്റത്തിന് കോടതി ശിക്ഷിച്ചാലേ അംഗത്തെ അയോഗ്യനാക്കാന് സാധിക്കുകയുള്ളു. ഇതേപ്പറ്റി ബോധമുണ്ടാകേണ്ട ഒരു ഉദ്യോഗസ്ഥന് എന്തിനാണ് നിയമവിരുദ്ധ കല്‍പ്പനകള് നടത്തിയത്. ഒരു കൂട്ടം മാധ്യമങ്ങളുടെ കമ്യൂണിസ്റ്റ്‌വിരുദ്ധ തുള്ളലിനൊത്ത് ആടേണ്ട ആളല്ലല്ലോ മുഖ്യ തെരഞ്ഞെടുപ്പ് ഓഫീസര്.\nകണ്ണൂര് ജില്ലാകലക്ടര് നല്‍കിയ റിപ്പോര്‍ട്ടിന്റെ അടിസ്ഥാനത്തിലാണ് എല്‍ഡിഎഫ് പഞ്ചായത്ത് അംഗം ഉള്‍പ്പെടെയുള്ളവര്‍ക്കെതിരെയുള്ള നടപടിയെന്നാണ് മുഖ്യതെരഞ്ഞെടുപ്പ് ഓഫീസര് പറഞ്ഞിട്ടുള്ളത്. ആക്ഷേപം ഉണ്ടായ പിലാത്തറ സ്‌കൂള് ബൂത്ത് കാസര്‍കോട് ലോക്‌സഭാ മണ്ഡലത്തിലാണ്. അവിടത്തെ മുഖ്യറിട്ടേണിങ് ഓഫീസര് കാസര്‍കോട് ജില്ലാകലക്ടര് ആണ്. നിയമപരമായി അധികാരപ്പെട്ട ആ ഉദ്യോഗസ്ഥനില്‍നിന്ന് റിപ്പോര്‍ട്ട് വാങ്ങുന്നതിനുപകരം മറ്റൊരു ലോക്‌സഭാ മണ്ഡലത്തിലെ മുഖ്യവരണാധികാരിയായ കണ്ണൂര് കലക്ടറില് നിന്ന് റിപ്പോര്‍ട്ട് വാങ്ങുകയായിരുന്നു. കണ്ണൂര് കലക്ടര് ആകട്ടെ ധൃതിപിടിച്ച് റിപ്പോര്‍ട്ട് നല്‍കുകയും ചെയ്തു. ഇതെല്ലാം ദുരൂഹത വര്‍ധിപ്പിക്കുന്ന കാര്യങ്ങളാണ്. പുതിയങ്ങാടി സ്‌കൂളില് ലീഗുകാര് നടത്തിയ കള്ളവോട്ടിനെപ്പറ്റി കാസര്‍കോട് ലോക്‌സഭാ മണ്ഡലത്തിലെ മുഖ്യ റിട്ടേണിങ ഓഫീസറായ കാസര്‍കോട് കലക്ടറാണ് അന്വേഷിക്കുന്നത്. എന്നാല്, പിലാത്തറയുടെ കാര്യത്തില് എന്തിനാണ് മറ്റൊരു ജില്ലാ കലക്ടറെ അന്വേഷണചുമതല ഏല്‍പ്പിച്ചത്. ഇതിന്റെ യുക്തിയും ന്യായവും എന്താണ്?\nസ്ഥാനാര്‍ഥികളുടെ ചെലവ് പരിശോധിച്ച് നോട്ടീസ് അയച്ചതിലും മുഖ്യ തെരഞ്ഞെടുപ്പ് ഓഫീസര് പക്ഷപാതിത്വം കാട്ടിയിരിക്കുകയാണ്. 70 ലക്ഷത്തില് കൂടുതല് തുക ചെലവഴിച്ചെന്നുപറഞ്ഞ് എല്‍ഡിഎഫിന്റെ നിരവധി സ്ഥാനാര്‍ഥികള്‍ക്ക് നോട്ടീസ് കൊടുത്തിരിക്കുന്നു. ഒരു സ്ഥാനാര്‍ഥിയുടെ ചിഹ്നം വച്ച് വാഹനം ഓടിയാല്, ആ വാഹനം സംസ്ഥാന അഖിലേന്ത്യാ നേതാക്കള് ഉപയോഗിച്ചതാണെങ്കില് പോലും അതിന്റെ ചെലവ് സ്ഥാനാര്‍ഥിയുടെ ചെലവില് ഉള്‍പ്പെടുത്തിക്കൊണ്ടാണ് എല്‍ഡിഎഫ് സ്ഥാനാര്‍ഥികള്‍ക്കെതിരെ നോട്ടീസ് അയച്ചിരിക്കുന്നത്. എന്നാല്, രാഹുല് ഗാന്ധി മത്സരിച്ച വയനാട്ടില്, വിവിധ സംസ്ഥാനങ്ങളില് നിന്നടക്കം രാഹുലിന്റെ പടവും ചിഹ്നവും വച്ച് വാഹനങ്ങള് എത്തുകയും റാലി നടത്തുകയും ചെയ്തു. റോഡ് ഷോയ്ക്ക് ഉപയോഗിച്ച വാഹനങ്ങളുടെയും മറ്റു പ്രചാരണങ്ങളുടെയും ചെലവ് സ്ഥാനാര്‍ഥി എന്ന നിലയില് രാഹുലിന്റെ ചെലവില് ഉള്‍പ്പെടുത്തിയാല്, 25 കോടി രൂപയിലധികം വരും. ഇതേപ്പറ്റി പരിശോധിക്കാന് തെരഞ്ഞെടുപ്പ് ഓഫീസര് തയ്യാറല്ല. പക്ഷെ, ഇടതുപക്ഷ സ്ഥാനാര്‍ഥികള് കൂടുതല് ചെലവ് ചെയ്‌തെന്ന് പറഞ്ഞ് നോട്ടീസ് അയക്കുന്നത് തുടരുകയാണ്. ഇത് ഇരട്ടത്താപ്പാണ്.\nതെരഞ്ഞെടുപ്പ് നിയമാനുസൃതമായിത്തന്നെ നടക്കണമെന്നതാണ് എല്‍ഡിഎഫ് കാഴ്ചപ്പാട്. യഥാര്‍ഥ വോട്ടര്‍മാര്‍ക്ക് നിര്‍ഭയമായി വോട്ട് ചെയ്യാനുള്ള അവസ്ഥയുണ്ടാകണം. ഒരാള്‍ക്ക് അവകാശപ്പെട്ട വോട്ട് മറ്റൊരാള് ക്രമവിരുദ്ധമായി ചെയ്തിട്ടുണ്ടെങ്കില് അത്തരം കാര്യങ്ങള് നിയമാനുസൃതമായി പരിശോധിച്ച് നടപടിയെടുക്കണം. എല്‍ഡിഎഫിനെതിരെ കേരളത്തില് കള്ളവോട്ട് ആരോപണം ഉയര്‍ത്തുമ്പോള്, അങ്ങ് ബംഗാളിലും ത്രിപുരയിലും ജനാധിപത്യപരമായി വോട്ടെടുപ്പ് പോലും നടത്താന് സാധിക്കുന്നില്ല. പോളിങ് ബൂത്തിന്റെ അടുത്തുപോലും വോട്ടര്‍മാര്‍ക്ക് എത്താന് കഴിയുന്നില്ല. വഴിയില്‍വച്ച് തല്ലിയോടിക്കുന്നു. ബൂത്ത് പിടിച്ചെടുക്കുന്നു. യന്ത്രം കൈക്കലാക്കി കള്ളവോട്ട് ചെയ്യുന്നു. കേരളത്തിലും അത്തരം ഒരു അവസ്ഥ സൃഷ്ടിക്കാനുള്ള ആസൂത്രിത നീക്കത്തിന്റെ തുടക്കമാണ് കോര്‍പറേറ്റ് മാധ്യമങ്ങളെ ഉപയോഗിച്ചുകൊണ്ടുള്ള ശത്രുചേരിയുടെ കള്ളപ്രചാരവേല. ഇതില് കുടുങ്ങാതെ, യഥാര്‍ഥ വസ്തുതകള് കണ്ടെത്താനും ക്രമവിരുദ്ധകാര്യങ്ങള് ഇല്ലാതാക്കാനുമുള്ള ഇടപെടലുകളും സംവാദവുമാണ് ഈ സമൂഹത്തില് ആവശ്യം.


ഇറോം ശര്‍മിള അവര്‍ക്കൊരു ഭീഷണിയേയല്ല | islamonlive.in\nby അനുബ ഭോസ്‌ലെ\nഇക്കഴിഞ്ഞ മാര്‍ച്ച് 14-ന് മണിപൂരി മനുഷ്യാവകാശ പ്രവര്‍ത്തക ഇറോം ശാര്‍മിളക്ക് 44 വയസ്സ് പൂര്‍ത്തിയായി. ജീവിതത്തിന്റെ മൂന്നിലൊരുഭാഗവും ഇംഫാലിലെ ജവഹര്‍ലാല് നെഹ്‌റു ഹോസ്പിറ്റലിലെ കട്ടിലിലായിരുന്നു അവര് ചെലവഴിച്ചത്. അതാണ് കഴിഞ്ഞ 16 വര്‍ഷമായി അവരുടെ വീട്.\nഇംഫാല് വിമാനത്താവളത്തിന് സമീപത്തുള്ള മാലോമില് ഒരു ബസ്സ്‌റ്റോപ്പില് ബസ്സ് കാത്തുനില്‍ക്കുകയായിരുന്ന 10 സിവിലിയന്‍മാരെ ഒരു കാരണവുമില്ലാതെ ആസാം റൈഫിള്‍സ് വെടിവെച്ച് കൊന്നതിനെതിരെ പ്രതിഷേധിച്ചു കൊണ്ടാണ് 2000-മാണ്ട് നവംബറില് ഇറോം ശാര്‍മിള നിരാഹാര സമരം ആരംഭിച്ചത്. സൈനികര്‍ക്ക് അമിതാധികാരം നല്‍കുന്ന, മറ്റൊരു തരത്തില് പറഞ്ഞാല് ‘ആരെയും വെടിവെച്ച് കൊല്ലാനുള്ള അവകാശം’ നല്‍കുന്ന അഫ്‌സ്പ എന്ന ഭീകരനിയമം പിന്‍വലിക്കണമെന്നാണ് ശര്‍മിളയുടെ പ്രധാന ആവശ്യം.\nഅന്ന് മുതല്‍ക്ക് ഓരോ വര്‍ഷവും, ഐ.പി.സി 309-ാം വകുപ്പ് പ്രകാരം ആത്മഹത്യാശ്രമത്തിന് ശര്‍മിളയുടെ മേല് കുറ്റം ചാര്‍ത്തുന്നുണ്ട്, ആ വകുപ്പ് അനുസരിച്ചുള്ള പരമാവധി ജയില് ശിക്ഷയായ 365 ദിവസം അവരെ ജയിലില് പാര്‍പ്പിക്കും, അതിന് ശേഷം മോചിപ്പിക്കും, രണ്ട് ദിവസം കഴിഞ്ഞതിന് ശേഷം അതേ കുറ്റം തന്നെ ചാര്‍ത്തി വീണ്ടും ജയിലില് തന്നെ കൊണ്ടിടും. വളരെയധികം കാര്യക്ഷമതയോടെ അരങ്ങേറി കൊണ്ടിരിക്കുന്ന ഒരു ചാക്രികമായ നിയമനടപടിയാണിത്. ആദ്യമായി അറസ്റ്റ് ചെയ്യപ്പെട്ടത് മുതല്‍ക്ക് 4776 ദിവസം ഇറോം ശര്‍മിളക്ക് ജയിലില് കിടക്കേണ്ടി വന്നിട്ടുണ്ട് എന്നാണ് 2014 മെയ് 28-ലെ, മണിപ്പൂര് സെന്‍ട്രല് ജയിലിലെ ഔദ്യോഗിക രേഖകള് വ്യക്തമാക്കുന്നത്.\nരണ്ടാഴ്ച്ച മുമ്പ്, ഇംഫാല് വെസ്റ്റിലെ ചീഫ് ജുഡീഷ്യല് മജിസ്‌ട്രേറ്റ്, വിധി പറഞ്ഞത് എന്തെന്നാല്, ‘ഐ.പി.സി 309-ാം വകുപ്പ് പ്രകാരമുള്ള ആത്മഹത്യശ്രമം തെളിയിക്കുന്ന അനിവാര്യ ഘടകങ്ങളൊന്നും തന്നെ കേസില് ആരോപണവിധേയയായ വ്യക്തിക്കെതിരെ (ഇറോം ശാര്‍മിള) തെളിയിക്കാന് കഴിഞ്ഞിട്ടില്ല’ എന്നാണ്. എന്നാല് കോടതി ഉത്തരവ് വന്ന് 48 മണിക്കൂറിന് ശേഷം ഇറോം ശാര്‍മിളി വീണ്ടും അറസ്റ്റ് ചെയ്യപ്പെട്ടു. അവര്‍ക്കെതിരെ ഒരു പുതിയ എഫ്.ഐ.ആര് എഴുതപ്പെട്ടു, 309-ാം വകുപ്പ് തന്നെയാണ് ഇത്തവണയും ഉപയോഗിച്ചത്. മോചിപ്പിക്കപ്പെട്ടതിന് ശേഷമുള്ള രണ്ട് ദിവസങ്ങളില് അവരെ പരിശോധിച്ച ഒരു ഗവണ്‍മെന്റ് ഡോക്ടര് മാധ്യമങ്ങളോട് പറഞ്ഞത് ‘അവരുടെ (ശാര്‍മിള) ശരീരത്തിലെ ജലാംശം വളരെയധികം കുറഞ്ഞിട്ടുണ്ട്,’ എന്നാണ്. ചിലപ്പോള് അവരുടെ ശാരീരികാരോഗ്യം പരിഗണിച്ചു കൊണ്ടായിരിക്കാം അവരെ പെട്ടെന്ന് തന്നെ അറസ്റ്റ് ചെയ്യുന്നത്.\nതനിക്കെതിരെയുള്ള ‘ആത്മഹത്യ ശ്രമ’കേസിന് എതിരെ ഹരജി നല്‍കാന് ശര്‍മിള ഒരുക്കമല്ല. തന്റെ നിരാഹാരം തികച്ചും വ്യക്തിപരമായ അഹിംസയില് അധിഷ്ഠിതമായ സമാധാനപരമായ രാഷ്ട്രീയ പ്രതിഷേധമാണെന്ന നിലപാടില് ഉറച്ച് നില്‍ക്കുകയാണ് അവര്. അതുകൊണ്ടു തന്നെ അത് തുടരുക തന്നെ ചെയ്യും. ഈ പ്രക്രിയയില് നിയമത്തിന്റെ വകുപ്പുകളെ അവര് നിരന്തരം വെല്ലുവിളിക്കുകയുണ്ടായി, ഇന്ന് ആ നിയമങ്ങള്‍ക്ക് അവരെ ഒന്നും ചെയ്യാന് കഴിയാത്ത അവസ്ഥയാണുള്ളത്.\nശാര്‍മിളക്ക് മേല് 309-ാം വകുപ്പ് ചാര്‍ത്തിയിട്ടില്ലെങ്കിലും ശരി, കാര്യങ്ങള്‍ക്ക് യാതൊരു മാറ്റവും ഉണ്ടാവാന് പോകുന്നില്ല. ജീവിതകാലം മുഴുവന് മൂക്കിലൂടെ കുഴലിട്ട് കിടന്നാലും ശരി, ശാര്‍മിളയുടെ ജീവന് കാത്തുരക്ഷിക്കുക എന്നത് തങ്ങളുടെ ധാര്‍മിക ബാധ്യതയായിട്ടാണ് മണിപ്പൂര് സര്‍ക്കാര് കാണുന്നത്.\nശര്‍മിളയോട് സര്‍ക്കാര് അനുവര്‍ത്തിക്കുന്ന മോചിപ്പിക്കുക-അറസ്റ്റ് ചെയ്യുക-വീണ്ടും മോചിപ്പിക്കുക-അറസ്റ്റ് ചെയ്യുക എന്ന നയത്തോട് പ്രതികരിച്ചു കൊണ്ട് സൗത്ത് ഏഷ്യ ഹ്യൂമണ് റൈറ്റ്‌സ് വാച്ച് ഡയറക്ടര് മീനാക്ഷി ഗാംഗുലി പറയുകയുണ്ടായി, ‘ഇറോം ശര്‍മിളയുടെ ആവശ്യം തികച്ചും സാധാരണമാണ്. അവരുടെ ജീവന് സംരക്ഷിക്കേണ്ടത് സര്‍ക്കാറിന്റെ ഉത്തരവാദിത്തമാണ്. അവരെ ഇങ്ങനെ അറസ്റ്റ് ചെയ്യുന്നതിന് പകരം അവര് ഉന്നയിക്കുന്ന ആവശ്യങ്ങളെ അഭിസംബോധന ചെയ്യാന് ശ്രമിക്കുകയും അവരോട് സംവദിക്കുകയുമാണ് ചെയ്യേണ്ടത്. ശാര്‍മിള ആത്മഹത്യ ചെയ്യാനൊന്നും ശ്രമിക്കുന്നില്ല. അഫ്‌സ്പ എന്ന ഭീകരനിയമം പിന്‍വലിക്കണമെന്നാണ് അവര് പറയുന്നത്. ഇതൊരു അസാധാരണമായ ആവശ്യമൊന്നുമല്ല. ഈ നിയമം നടപ്പിലുള്ള ജമ്മുകാശ്മീരിലും, നോര്‍ത്ത് ഈസ്റ്റിലും അതിനെതിരെ ശബ്ദമുയരുന്നുണ്ട്. അഫ്‌സ്പ അതിഭീകരമായ ഒരു ചൂഷണ നിയമമാണെമന്നും, അത് പിന്‍വലിക്കേണ്ടത് അനിവാര്യമാണെന്നും വിവിധ സര്‍ക്കാര് കമ്മീഷനുകളും, മനുഷ്യാവകാശ സംഘടനകളും, പ്രവര്‍ത്തകരും, നിയമവിദഗ്ദരും, ഐക്യരാഷ്ട്രസഭാ വക്താക്കളും പറഞ്ഞ് കഴിഞ്ഞു.’\nശാര്‍മിള തന്റെ ശബ്ദം എല്ലാവരെയും കേള്‍പ്പിക്കാന് മാത്രമാണ് ശ്രമിക്കുന്നതെന്ന പരാമര്‍ശം കഴിഞ്ഞ രണ്ട് വര്‍ഷത്തിനിടെ മണിപ്പൂരിലെ കോടതികളില് നിന്ന് രണ്ട് തവണ കേള്‍ക്കാനിടയായി. തന്റെ വിധി പ്രഖ്യാപനത്തില് ചീഫ് ജുഡീഷ്യല് മജിസ്‌ട്രേറ്റ് പറയുകയുണ്ടായി: ‘ആരോപണവിധേയയായ വ്യക്തി (ഇറോം ശാര്‍മിള) സ്വയം കൊല്ലാനോ നശിപ്പിക്കാനോ അല്ല ശ്രമിക്കുന്നത്. മറിച്ച് തന്റെ ശബ്ദവും ആവശ്യങ്ങളും എല്ലാവരും കേള്‍ക്കാനും അവ സഫലീകരിക്കാനും വേണ്ടി എല്ലാ ബുദ്ധിമുട്ടുകളും ക്ലേശങ്ങളും സ്വയം സഹിക്കുകയാണ് അവര് ചെയ്യുന്നത്.’ 2014 ആഗസ്റ്റില് സമാനമായ വിധി ഇംഫാല് സെഷന്‍സ് കോടതിയും പുറപ്പെടുവിച്ചിരുന്നു. ആ സമയത്ത്, ശാര്‍മിള മോചിപ്പിക്കപ്പെട്ടിരുന്നു. തന്റെ സമര ജീവിതത്തിനിടയിലെ ആദ്യത്തെ പത്രസമ്മേളനം അന്നാണ് അവര് നടത്തിയത്. ‘ജീവിതത്തെ കുറിച്ചും, നാവ് കടിച്ച് മുറിച്ച് വിഴുങ്ങിയതിനെ കുറിച്ചും’ എല്ലാം അന്നവര് സംസാരിച്ചു. രണ്ട് ദിവസത്തിന് ശേഷം ചാക്രികമായ നിയമനടപടി വീണ്ടും ആവര്‍ത്തിച്ചു. അവര്‍ക്ക് വേണ്ടി ഒത്തുകൂടിയിരുന്ന സ്ത്രീകളുടെ ആ കൂട്ടത്തിനിടയില് കൂടി ശാര്‍മിളയെ അവര് വീണ്ടും അറസ്റ്റ് ചെയ്തു കൊണ്ടുപോയി. നിരാലംബരായ ആ സ്ത്രീകള് പൊരുതി നോക്കി, ചിലര് പോലിസ് വാനിന് നേരെ കല്ലെറിഞ്ഞു. ശാര്‍മിളയും കുറേ ഒച്ചയിട്ട് നോക്കി. പക്ഷെ ആ ബഹളങ്ങള്‍ക്കിടയിലൂടെ അവര് ശാര്‍മിളയെ കൊണ്ടുപോവുക തന്നെ ചെയ്തു. ശര്‍മിളയുടെ ചെറിയ രീതിയിലെങ്കിലും ആശയവിനിമയം നടത്താനുള്ള ആ അവസരവും അങ്ങനെ അടഞ്ഞു പോയി. തൊട്ടടുത്ത ദിവസം തന്നെ സന്ദര്‍ശിച്ച മാധ്യമപ്രവര്‍ത്തകരോട് മണിപ്പൂര് ഉപമുഖ്യമന്ത്രി ഗൈഖന്‍ഗാം ഗാംമെയ് പറഞ്ഞ്, ‘നമുക്കെന്താണ് ചെയ്യാന് കഴിയുക, അവരെ മരിക്കാന് അനുവദിക്കാന് ഞങ്ങള്‍ക്ക് കഴിയില്ല. ഇങ്ങനെയൊക്കെയാണ് അവരുടെ ജീവിതം.’ എന്നാണ്. ഒരു സംവാദം, ഒരു സംസാരം, ഒരു കുറിപ്പ്, മന്ത്രിസഭയില് വിഷയം ഉന്നയിക്കല്, ഒരു രാഷ്ട്രീയ ഇടപെടല് ഇങ്ങനെയുള്ള ഒന്നും തന്നെ മന്ത്രിയുടെ തലയില് ഇതുവരെ ഉദിച്ചിട്ടില്ല.\nശാര്‍മിളക്ക് ഭക്ഷണം നല്‍കാന് ബലംപ്രയോഗിച്ച് അവരുടെ നാസാദ്വാരം വഴിയിട്ടിട്ടുളള കുഴലും അവരുടെ നിരാഹാര സമരവും ഒരു വലിയ വിരോധാഭാസം തന്നെയാണ്. ഗവണ്‍മെന്റിന് പ്രത്യേകിച്ച് എന്തെങ്കിലും ചെയ്യാനില്ലാത്ത ഒരു സ്ഥിതിവിശേഷമാണ് ഇപ്പോഴുള്ളത്. 309-ാം വകുപ്പിന് പുറമേ മറ്റൊരു വകുപ്പിനെ കുറിച്ച് ഗവണ്‍മെന്റിന് ചിന്തിക്കുക പോലും വേണ്ട. ശാര്‍മിള ഗവണ്‍മെന്റിനെ സംബന്ധിച്ചിടത്തോളം ഒരു ഭീഷണിയേയല്ല. കാരണം അവര് മരിക്കാതെ നോക്കാനുള്ള എല്ലാ ഏര്‍പ്പാടുകളും ഗവണ്‍മെന്റ് ചെയ്തിട്ടുണ്ട്. അതുകൊണ്ട് അവര് ജീവിക്കുന്നുണ്ട്, അതു തന്നെ ധാരാളം.\nശര്‍മിളയുടെ കാര്യത്തില് ആത്മഹത്യക്കും രാഷ്ട്രീയ പ്രതിഷേധത്തിനും ഇടയിലുള്ള അതിര്‍ത്തി ചിലസമയങ്ങളില് മങ്ങും. ഒരു ജീവന്‍രക്ഷാ മാര്‍ഗമെന്ന നിലയില് നിയമവിധേയമായ ‘നിര്‍ബന്ധിച്ച് ഭക്ഷിപ്പിക്കല്’ ആണ് കഴിഞ്ഞ 16 വര്‍ഷമായി ശാര്‍മിളയുടെ പോരാട്ടത്തിന്റെ മുനയൊടിച്ചത്. അത് അവരെ കാഴ്ച്ചബംഗ്ലാവിലെ ഒരു കാഴ്ച്ചവസ്തുവാക്കി തീര്‍ത്തു. അവര് ജീവനോടെ ഇരിക്കുന്നുണ്ടെന്ന് മാത്രം.\n‘എന്റെ ലക്ഷ്യം നേടുന്നത് വരേക്കും ഞാന് ഒന്നും കഴിക്കില്ല,’ അടുത്തിടെ ചീഫ് ജുഡീഷ്യല് മജിസ്‌ട്രേറ്റ് കോടതിയില് നിന്നും പുറത്തിറങ്ങുമ്പോള് ശാര്‍മിള പറഞ്ഞതാണിത്. നാസാദ്വാരത്തിലൂടെ കുഴല് ഇട്ടിരിക്കുന്ന കാലത്തോളം ചിലര് അവരുടെ വാക്കുകള്‍ക്ക് യാതൊരു പ്രധാന്യവും നല്‍കാന് പോകുന്നില്ല.\n(‘Mother, Where’s My Country?: Looking for light in the darkness of Manipur’ എന്ന കൃതിയുടെ കര്‍ത്താവാണ് ലേഖിക.)


watermelon is used to control overweight | അമിതവണ്ണം കുറയ്ക്കാന് തണ്ണിമത്തങ്ങ - Malayalivartha.com Widgets Magazine\nഅമിതവണ്ണം കുറയ്ക്കാന് തണ്ണിമത്തങ്ങ\n26 JULY 2016 11:37 AM IST\nഉയര്‍ന്ന രക്തസമ്മര്‍ദം നിയന്ത്രിതമാക്കുന്നതിനും തണ്ണിമത്തങ്ങ സഹായകം. അതിലുളള പൊട്ടാസ്യം, മഗ്നീഷ്യം, അമിനോ ആസിഡുകള് എന്നീ പോഷകങ്ങള് സ്‌ക്ലീറോസിസ്(രക്തം കട്ടപിടിക്കാനുളള) സാധ്യത ഒഴിവാക്കി സുഗമമായ രക്തസഞ്ചാരം ഉറപ്പുവരുത്തുന്നു. തണ്ണിമത്തങ്ങയിലുളള കരോട്ടിനോയ്ഡുകള് രക്തക്കുഴലുകളുടെയും ധമനീഭിത്തികളുടെയും കട്ടി കൂടുന്നതു തടയുന്നു. ആര്‍ട്ടീരിയോ സ്‌ക്ലീറോസിസ്, സ്‌ട്രോക്ക്, ഹൃദയാഘാതം എന്നിവയ്ക്കുളള സാധ്യത കുറയ്ക്കുന്നു.\nശരീരത്തില് ഇലക്ട്രോളൈറ്റ്, ആസിഡ്- ബേസ് എന്നിവയുടെ സംതുലനം നിലനിര് ത്തുന്നതിനും രക്താതിസമ്മര്‍ദ സാധ്യത കുറയ്ക്കുന്നതിനും തണ്ണിമത്തങ്ങ സഹായകം.\nതണ്ണിമത്തങ്ങയ്ക്കു കലോറി കുറവാണ്. കൊഴുപ്പും കൊളസ്‌ട്രോളുമില്ല. അതിനാല് അമിതഭാരം കുറയ്ക്കുന്നതിനു സഹായകം. തണ്ണിമത്തങ്ങയിലുളള സിട്രുലൈന് എന്ന ഘടകവും ശരീരത്തില് കൊഴുപ്പടിയുന്നതിന്റെ നിരക്ക് കുറയ്ക്കുന്നു. 90 ശതമാനത്തിലധികവും വെളളമായതിനാല് തണ്ണിമത്തങ്ങ കഴിച്ചാല് പെട്ടെന്നു വയറു നിറഞ്ഞതായി അനുഭവപ്പെടുന്നു. അതിനാല് അമിതമായി ആഹാരം കഴിക്കാനുളള സാധ്യത കുറയുന്നു. തണ്ണിമത്തങ്ങയില് വെളളത്തിനൊപ്പം കാല്‍സ്യം, മഗ്നീഷ്യം, പൊട്ടാസ്യം, സോഡിയം തുടങ്ങിയ ധാതുക്കളും സ്വാഭാവിക പഞ്ചസാരയും അടങ്ങിയിട്ടുളളതിനാല് ചര്‍മത്തില് ഈര്‍പ്പം നിലനില്‍ക്കുു. നിര്‍ജ്ജലീകരണസാധ്യത കുറയുന്നു. കൂടാതെ, ചര്‍മത്തിലെ പാടുകളും ചുളിവുകളും കുറച്ചു യുവത്വം നിലനിര്‍ത്തുന്നതിനും തണ്ണിമത്തങ്ങ സഹായകം.\nജലാംശം ധാരാളമടങ്ങിയതിനാല് തണ്ണിമത്തങ്ങ സ്വാഭാവിക ഡൈയൂറിറ്റിക്കായി(മൂത്ര ഉത്പാദനം ത്വരിതപ്പെടുന്നത്) പ്രവര്‍ത്തിക്കുന്നു. അതിനാല് വൃക്കകളുടെ ആരോഗ്യത്തിന് ഉത്തമം. ശരീരത്തില് നിന്നു വിഷകരമായ മാലിന്യങ്ങളെ പുറന്തളളുന്നതിനും കരള് ശുദ്ധീകരിക്കുന്നതിനും വൃക്കകളുടെ പ്രവര്‍ത്തനം ഉത്തേജിപ്പിക്കുന്നതിനും രക്തത്തില് യൂറിക്കാസിഡിന്റെ തോതു കുറയ്ക്കുന്നതിനും തണ്ണിമത്തന് സഹായകം. വൃക്കകളിലെ നീര്‍വീക്കവും അതില് കല്ലുകള് രൂപപ്പെടുന്നതിനുളള സാധ്യതയും കുറയ്ക്കുന്നതിന് തണ്ണിമത്തങ്ങ ഗുണപ്രദം. എന്നാല് ഗുരുതരമായ വൃക്കരോഗങ്ങളുളളവര് തണ്ണിമത്തങ്ങ ഒഴിവാക്കണമെന്നു വിദഗ്ധര് നിര്‍ദേശിക്കുന്നു.\nകോവിഡ് വിവരങ്ങള് അറിയിച്ചിരുന്ന ഉന്നത ഉദ്യോഗസ്ഥനും രോഗബാധ (14 minutes ago)\nതലസ്ഥാനത്ത് മന്ത്രി കടകംപള്ളി സുരേന്ദ്രന് പതാക ഉയര്‍ത്തും (38 minutes ago)\nസ്വര്‍ണ്ണക്കള്ളക്കടത്ത് കേസില് നാല് പേര് കൂടി അറസ്റ്റില്; കേസില് ആകെ അറസ്റ്റിലായവരുടെ എണ്ണം 20 ആയി (57 minutes ago)\nമുഖ്യമന്ത്രി പിണറായി വിജയനും മന്ത്രിസഭയിലെ ഏഴംഗങ്ങളും നിയമസഭാ സ്പീക്കറും നിരീക്ഷണത്തില് പ്രവേശിച്ചു (58 minutes ago)


കോട്ടയം മെഡിക്കല് കോളേജില് ചികിത്സ ലഭിക്കാതെ രോഗി മരിച്ച സംഭവം; അനാസ്ഥ കാണിച്ചവര്‍ക്കെതിരെ കര്‍ശന നടപടി ആവശ്യപ്പെട്ട് കെ സുരേന്ദ്രന്\nകോട്ടയം മെഡിക്കല് കോളേജ്, കാരിത്താസ്, മാതാ എന്നീ ആശുപത്രികളില് ചികിത്സ നിഷേധിക്കപ്പെട്ടതിനെത്തുടര്‍ന്ന് രോഗി രോഗി മരണപ്പെട്ട സംഭവം ഞെട്ടിക്കുന്നതാണ് എന്ന് ബിജെപി സംസ്ഥാന ജനറല് സെക്രടറി കെ സുരേന്ദ്രന്. രോഗിയുടെ മരണത്തിന് ഇടയാക്കിയത് ഉത്തരവാദിത്തപ്പെട്ടവരുടെ അനാസ്ഥയാണ്. ഇവര്‍ക്കെതിരെ കര്‍ശനമായ നടപടി സ്വീകരിക്കണം.\nമരണപ്പെട്ട വ്യക്തിയുടെ കുടുംബത്തിന് ചുരുങ്ങിയത് 25 ലക്ഷം രൂപ നഷ്ടപരിഹാരം നല്‍കണം. നാഴികയ്ക്ക് നാല്പത് വട്ടം കേരളം നമ്പര് വൺ എന്ന് പറഞ്ഞത് കൊണ്ടായില്ല . നീതി ഉറപ്പാക്കാന് ഉത്തരവാദിത്തപ്പെട്ടവര്‍ക്ക് ബാധ്യതയുണ്ട്. സുരേന്ദ്രന് പറഞ്ഞു.\nകട്ടപ്പന സ്വദേശിയായ ജേക്കബ് തോമസാണ് മരിച്ചത്. എച്ച്‍വൺ എൻവൺ പനി ബാധിച്ച് ആശുപത്രിയിലെത്തിയ 62 വയസുകാരനായ ജേക്കബ് തോമസിനെ കൊണ്ട് സ്വകാര്യ ആശുപത്രിയിലേക്ക് പോയെങ്കിലും അവിടെയെന്നും വെന്റിലേറ്റര് സംവിധാനം ലഭിച്ചില്ല. കാരിത്താസ്, മാതാ ആശുപത്രികളിലെ ഡോക്ടർമാരും തിരിഞ്ഞ് നോക്കിയില്ലെന്നും മരിച്ചയാളുടെ മകള് റെനി പറഞ്ഞു.\nതിരിച്ചു നാലേകാലോടെ തിരികെ മെഡിക്കൽ കോളേജിൽ എത്തിച്ചപ്പോൾ മരണം സംഭവിച്ചിരുന്നു . മരണശേഷവും ഗുരുതരമായ അനാസ്ഥയാണ് ആശുപത്രി അധികൃതര് കാട്ടിയത്. മാദ്ധ്യമങ്ങള് സ്ഥലത്ത് എത്തിയ ശേഷമാണ് ആംബുലന്‍സില് കിടന്ന രോഗിയുടെ അടുത്തേക്ക് ഡോക്ടര്‍മാര് എത്തിയത്. സ്വകാര്യ ആശുപത്രികള്‍ക്ക് എതിരെയും നിയമനടപടികളുമായി മുന്നോട്ട് പോകുമെന്ന് ബന്ധുക്കള് വ്യക്തമാക്കി.\nകോട്ടയം മെഡിക്കല് കോളേജില് മതപരിവര്‍ത്തന പ്രവര്‍ത്തനങ്ങള്‍ക്കെത്തിയ സുവിശേഷകനെ പോലീസ് അറസ്റ്റു ചെയ്തു; കൂടെ വന്ന സംഘാംഗങ്ങള് ഓടി രക്ഷപ്പെട്ടു\nയെസ് ബാങ്കിന് മോറൊട്ടോറിയം പ്രഖ്യാപിച്ച് റിസര്‍വ്വ് ബാങ്ക്; പരമാവധി പിന്‍വലിക്കാവുന്ന തുക 50,000 മാത്രം\nസൈമണ് ബ്രിട്ടോയുടെ മരണത്തില് ദുരൂഹതയെന്ന് ഭാര്യ സീന ഭാസ്‌കര്; തക്ക സമയത്ത് എത്തിച്ചിരുന്നെങ്കില് രക്ഷിക്കാമായിരുന്നുവെന്ന് ഡോക്ടര്\nശബരിമല യുവതി പ്രവേശനം: കേന്ദ്ര മന്ത്രിയുടെ മറുപടി ചില മലയാള മാധ്യമങ്ങള് തെറ്റായി വ്യാഖ്യാനിച്ചുവെന്ന്


സോളാര് കേസില് ഉമ്മന് ചാണ്ടിക്ക് ആശ്വാസം; പ്രതിപ്പട്ടികയില് നിന്ന് ബംഗളുരു കോടതി ഒഴിവാക്കി - Rose Malayalam | Rose Malayalam\nസോളാര് കേസില് ഉമ്മന് ചാണ്ടിക്ക് ആശ്വാസം; പ്രതിപ്പട്ടികയില് നിന്ന് ബംഗളുരു കോടതി ഒഴിവാക്കി\nUpdated on 07-10-2017 at 12:00 pm\nസോളാര് കേസുമായി ബന്ധപ്പെട്ട് വ്യവസായിയായ എംകെ കുരുവിള നല്‍കിയ കേസില് നിന്ന് മുന് മുഖ്യമന്ത്രി ഉമ്മന് ചാണ്ടിയെ ഒഴിവാക്കി. ഈ കേസിലെ പ്രതിപ്പട്ടികയില് നിന്ന് തന്നെ ഒഴിവാക്കണമെന്ന ഉമ്മന് ചാണ്ടിയുടെ ഇടക്കാല ഹര്‍ജി ബംഗളൂരു സിറ്റി സിവില് ആന്റ് സെഷന്‍സ് കോടതി അംഗീകരിക്കുകയായിരുന്നു.\nഉമ്മന് ചാണ്ടിക്ക് ഏറെ ആശ്വാസകരമാണ് ബംഗളുരു കോടതിയുടെ വിധി. കുരുവിള നല്‍കിയ കേസില് അഞ്ചാം പ്രതിയാണ് ഉമ്മന്‍ചാണ്ടി. 400 കോടി രൂപയുടെ സോളാര് പദ്ധതിയുടെ പേരില് ഉമ്മന്‍ചാണ്ടി ഉള്‍പ്പെടെയുള്ളവര് തന്നില് നിന്ന് ഒന്നരക്കോടിയോളം രൂപ തട്ടിയെടുത്തെന്നാണ് കേസ്.\n400 കോടി രൂപയുടെ സോളാര് പ്ലാന്റ് സ്ഥാപിക്കാന് സഹായിക്കാമെന്നു വാഗ്ദാനം നല്‍കി കൊച്ചിയിലെ സ്‌കോസ എജ്യുക്കേഷനല് കണ്‍സള്‍ട്ടന്‍സി 1.35 കോടി രൂപ വാങ്ങി വഞ്ചിച്ചെന്നായിരുന്നു കുരുവിളയുടെ ഹര്‍ജി.\nഎന്നാല് കുരുവിള സമര്‍ച്ചിരിക്കുന്ന പരാതിയില് താന് നേരിട്ട് കൈക്കൂലി വാങ്ങിയതായി ആരോപണം ഉന്നയിച്ചിട്ടില്ലെന്നും, അതിനാല് പ്രതി പട്ടികയില് നിന്നും തന്നെ ഒഴിവാക്കണമെന്നുമാണ് ഉമ്മന്‍ചാണ്ടി ആവശ്യപ്പെട്ടത്. കേസ് തള്ളണമെന്ന് ആവശ്യപ്പെട്ട് ജൂലൈ 10നാണു ഉമ്മന്‍ചാണ്ടി ഇടക്കാല ഹര്‍ജി സമര്‍പ്പിച്ചത്.\nനേരത്തെ ഈ കേസില് ഉമ്മന്‍ചാണ്ടി ഉള്‍പ്പെടെയുള്ള പ്രതികള് പിഴ അടയ്ക്കണമെന്ന് കോടതി വിധിച്ചിരുന്നു. എന്നാല് തന്റെ വാദം കേള്‍ക്കാതെയാണ് കോടതി വിധി പുറപ്പെടുവിച്ചതെന്നും, കേസില് തന്റെ ഭാഗം കേള്‍ക്കണമെന്നും ഉമ്മന്‍ചാണ്ടി കോടതിയോട് ആവശ്യപ്പെട്ടിരുന്നു. ഉമ്മന് ചാണ്ടിയുടെ ആവശ്യം പിന്നീട് കോടതി അംഗീകരിക്കുകയായിരുന്നു. തുടര്‍ന്നാണ് ഉമ്മന് ചാണ്ടി പ്രതിപ്പട്ടികയില് നിന്ന് ഒഴിവാക്കണമെന്ന ഹര്‍ജി നല്‍കിയത്.


rss leder arrested in alappuzha sdpi state secretery shan murder case | ഷാന് വധം; ആര്‍എസ്എസ് പ്രചാരകന് അറസ്റ്റില്, ഇതോടെ അറസ്റ്റിലായവരുടെ എണ്ണം 15 - Malayalam Oneindia\nUpdated: Mon, Dec 27, 2021, 20:06 [IST]\nആലപ്പുഴ: ആര്‍എസ്എസ് പ്രവര്‍ത്തകര് കൊലപ്പെടുത്തിയ എസ്ഡിപിഐ സംസ്ഥാന സെക്രട്ടറി ഷാന് വധക്കേസില് ഒരാള് കൂടി അറസ്റ്റില്. ആര്‍എസ്എസ് ജില്ലാ പ്രചാരകനാണ് അറസ്റ്റിലായത്. മലപ്പുറം സ്വദേശിയാണ് അനീഷ് ആലുവ ജില്ലാ പ്രചാരകനാണ് ഇയാള്. എസ്ഡിപിഐ നേതാവ് ഷാനെ കൊലപ്പെടുത്താന് ഗൂഢാലോചന നടത്തിയ ആര്‍എസ്എസ് നേതാക്കന്മാര്‍ക്ക് ആലുവ കാര്യാലയത്തില് ഒളിത്താവളമൊരുക്കിയതിനാണ് ജില്ലാ പ്രചാരകനായ അനീഷിനെ അറസ്റ്റ് ചെയ്തത്. ഇതോടെ ഷാന് കേസില് അറസ്റ്റിലായവരുടെ എണ്ണം 15 ആയി.\nഎസ്ഡിപിഐ നേതാവ് ഷാന്റെ കൊലപാതകം ആര്‍എസ്എസ് നേതാക്കളുടെ അറിവോടെ ആസൂത്രണം ചെയ്ത പ്രതികാര കൊല ആണെന്നാണ് പൊലീസ് റിമാന്‍ഡ് റിപ്പോര്‍ട്ടില് പറയുന്നത്. ചേര്‍ത്തലയിലെ ആര്‍എസ്എസ് പ്രവര്‍ത്തകന്റെ കൊലയ്ക്ക് പകരം ഷാനിനെ കൊന്നു എന്നാണ് പൊലീസ് കണ്ടെത്തല്.\nചേര്‍ത്തലയിലെ ആര്‍എസ്എസ് പ്രവര്‍ത്തകന് നന്ദുവിന്റെ കൊലയ്ക്ക് പിന്നാലെയാണ് ആസൂത്രണം തുടങ്ങിയതെന്നാണ് പൊലീസ് പറയുന്നത്. ആര്‍എസ്എസ് കാര്യാലയത്തില് വെച്ച് രഹസ്യ യോഗങ്ങള് ചേര്‍ന്നുവെന്നും പറയപ്പെടുന്നു. രണ്ട് സംഘമായി എത്തി ഷാനിനെ കൊലപ്പെടുത്തുകയായിരുന്നു. അതിനുശേഷം കൊലയാളി സംഘത്തെ തൃശൂരിലേക്ക് രക്ഷപെടാന് സഹായിച്ചത് ആര്‍എസ്എസ് നേതാക്കള് ആണെന്നും റിമാന്‍ഡ് റിപ്പോര്‍ട്ടില് പൊലീസ് പറയുന്നു.\nകൊലയാളി സംഘത്തിന്, ഷാനെ കാട്ടിക്കൊടുത്ത മണ്ണഞ്ചേരി സ്വദേശികളായ പ്രണവ്, ശ്രീരാജ് എന്നിവരുടെ അറസ്റ്റ് രേഖപ്പെടുത്തിയിരുന്നു. ഇനി ഗൂഢാലോചനയില് ഉള്‍പ്പെട്ടവര് കൂടി പിടിയിലാകാനുണ്ടെന്നും പൊലീസ് അറിയിച്ചു. ഷാന് കേസില് കാര്യമായ അന്വേഷണ പുരോഗതി ഉണ്ടായപ്പോള് ബിജെപി നേതാവ് രണ്‍ജിത്തിനെ കൊലപ്പെടുത്തിയ കേസില് അന്വേഷണസംഘം ഇരുട്ടില് തപ്പുകയാണെന്ന ആശങ്കയും നിലനില്‍ക്കുന്നു.\nകൃത്യത്തില് നേരിട്ട് പങ്കെടുത്ത ആലപ്പുഴ വെള്ളക്കിണര് സ്വദേശിയായ എസ്ഡിപിഐ പ്രവര്‍ത്തകനെ ബെംഗളൂരുവില് നിന്ന് പിടികൂടിയിട്ടുണ്ടെന്നാണ് ലഭിക്കുന്ന സൂചന. ഇയാളില് നിന്ന് കൂടുതല് വിവരങ്ങള് കിട്ടുമെന്ന പ്രതീക്ഷയിലാണ് ഇപ്പോള് അന്വേഷണ സംഘം. ഇതര സംസ്ഥാനങ്ങളില് വിവിധ സംഘങ്ങളായി തിരിഞ്ഞ് അന്വേഷണം പുരോഗമിക്കുകയാണ്.\nrss sdpi news murder murder case kerala india alappuzha വാര്‍ത്ത ആലപ്പുഴ എസ്ഡിപിഐ ഇന്ത്യ\nrss leder arrested in alappuzha sdpi state secretery shan murder case


പള്ളിമേടയില് നിന്നും ക്ഷേത്രത്തിലേക്കും തിരുവസ്ത്രമണിഞ്ഞ് പാടങ്ങളിലെ ചേറിലേക്കും ഇറങ്ങിയ സന്ന്യാസി - Keralabhooshanam Daily പള്ളിമേടയില് നിന്നും ക്ഷേത്രത്തിലേക്കും തിരുവസ്ത്രമണിഞ്ഞ് പാടങ്ങളിലെ ചേറിലേക്കും ഇറങ്ങിയ സന്ന്യാസി\nHome/NEWS/BREAKING NEWS/പള്ളിമേടയില് നിന്നും ക്ഷേത്രത്തിലേക്കും തിരുവസ്ത്രമണിഞ്ഞ് പാടങ്ങളിലെ ചേറിലേക്കും ഇറങ്ങിയ സന്ന്യാസി\nപള്ളിമേടയില് നിന്നും ക്ഷേത്രത്തിലേക്കും തിരുവസ്ത്രമണിഞ്ഞ് പാടങ്ങളിലെ ചേറിലേക്കും ഇറങ്ങിയ സന്ന്യാസി\nപള്ളിമേടയില് നിന്നും ക്ഷേത്രത്തിലേക്കും തിരുവസ്ത്രമണിഞ്ഞ് പാടങ്ങളിലെ ചേറിലേക്കും ഇറങ്ങാന് മാര് ക്രിസോസ്റ്റം തിരുമേനിക്ക് മടിയുണ്ടായിരുന്നില്ല. സാമൂഹിക വിഷയങ്ങളെ നര്‍മ്മം ചാലിച്ച് അവതരിപ്പിക്കുമ്പോഴും വിമര്‍ശിക്കുമ്പോഴും അദ്ദേഹത്തിന് ഏവരുടെയും ഹൃദയങ്ങളില് തന്നെയായിരുന്നു സ്ഥാനം. അതുകൊണ്ട് തന്നെയാണ് ജാതിമത അതിര്‍വരമ്പുകള്‍ക്ക് അതീതമായി കേരള ജനത ആ വിലിയ മനുഷ്യന്റെ വിയോ?ഗത്തില് സങ്കടപ്പെടുന്നതും.\nഅള്‍ത്താരകളിലും പള്ളിമേടകളിലുംനിന്ന് ക്ഷേത്രങ്ങളിലേക്കും ഇതരസമുദായ മനസ്സുകളിലേക്കും ഇറങ്ങിനടന്ന അസാധാരണജീവിതമായിരുന്നു അദ്ദേഹത്തിന്റേത്. ദൈവമേതായാലും ദര്‍ശനം ഒന്നാണെന്ന കാഴ്ചപ്പാടിലേക്ക് ചിരിയിലൂടെ അദ്ദേഹം വഴിതുറന്നു. ക്ഷേത്രത്തിലെ ചടങ്ങിലെത്തിയ തനിക്ക് അവിടുത്തെ പ്രസാദം തരാന് മേല്‍ശാന്തി മടിച്ചപ്പോള് മാര്‍ക്രിസോസ്റ്റം ചോദിച്ചുവാങ്ങി കഴിച്ചതും ചരിത്രം. ക്രൈസ്തവ വിശ്വാസത്തിലുള്ള തിരുമേനി ക്ഷേത്രപ്രസാദം കഴിക്കുമോയെന്ന് സംശയിച്ചതായി സമീപത്തുള്ളവര് പറഞ്ഞു. അമ്പലത്തില് പോകുന്നവര് ദേവനുനേദിച്ച അന്നം പ്രസാദമായി കഴിക്കുമ്പോള് എന്താണ് അവര്‍ക്ക് കിട്ടുന്നതെന്ന് അദ്ദേഹം മറുചോദ്യം എയ്തു. ഈശ്വരീയമായ അനുഗ്രഹം എന്നായിരുന്നു മറുപടി. എങ്കില് എന്തിന് തനിക്കുമാത്രം അത് നിഷേധിക്കുന്നതെന്ന് അദ്ദേഹം ചിരിച്ചുകൊണ്ട് ചോദിച്ചപ്പോള് ക്ഷേത്രവളപ്പില് ചിരിയുടെ ഉത്സവം കൊടിയേറി.\nപ്രകൃതിക്കും പരിസ്ഥിതിക്കുംവേണ്ടി നിരന്തരം ശബ്ദിച്ച നാവാണ് ഇന്ന് പുലര്‍ച്ചെ നിശബ്ദമായത്. വികസനമെന്നത് അതുവരുന്ന സ്ഥലത്തെ ജനങ്ങള്‍ക്ക് ഗുണം കിട്ടാനാകണമെന്ന നിരീക്ഷണം മുന്നോട്ടുവെച്ചു. നാടിനു വേണ്ടാത്ത വികസന സങ്കല്‍പ്പങ്ങളെ പരിഹസിച്ച് ഇല്ലാതാക്കി. കോഴഞ്ചേരിയില് തരിശുകിടന്ന പാടത്ത് വിത്തെറിയാന് അദ്ദേഹം തിരുവസ്ത്രം ധരിച്ച് ചേറിലിറങ്ങിയതും മലയാളികള്‍ക്ക് പുതു അനുഭവമായിരുന്നു. അറുപതു പിന്നിട്ട കേരളത്തെ നോക്കി ‘ഇനിയും വളരാനുണ്ട് കേരളമേ’ എന്ന് അദ്ദേഹം പരിഹസിച്ചു.\nനിയമസഭയുടെ ചടങ്ങില്‍നിന്ന് ഇറങ്ങിവന്ന് മാരാമണ്ണിലെ പമ്പയെ നോക്കി അദ്ദേഹം ചോദിച്ചു. വെള്ളം പൊങ്ങുമ്പോള് മടക്കിയുടുക്കാന് മലയാളിക്കു മുണ്ടെങ്കിലും ബാക്കി കാണുമോ എന്ന്.\nതാനും യേശുവുമായി ഒരുകാര്യത്തില് വലിയ സാമ്യമുണ്ടെന്നായിരുന്നു മാര് ക്രിസോസ്റ്റം തിരുമേനിയുടെ നിലപാട്. രണ്ടുപേര്‍ക്കും സ്വന്തമായി ഒരുനുള്ള് ഭൂമി പോലും ഉണ്ടായിരുന്നില്ല. രണ്ടുപേര്‍ക്കും ഉള്ളുനിറയെ സ്‌നേഹം മാത്രം. വിടപറഞ്ഞ മാര് ക്രിസോസ്റ്റം വലിയ മെത്രാപ്പോലീത്ത മലയാളികള്‍ക്ക് ഇത്രമാത്രം പ്രിയപ്പെട്ടവനായത് ദൈവത്തോട് ഫലിതം പറയുന്ന നര്‍മ്മ ബോധത്തിന് ഉടമയായതിനാലാണ്.\n1895ല് ആരംഭിച്ച മാരാമണ് കണ്‍വെന്‍ഷനിലൂടെയാണ് മാര് ക്രിസോസ്റ്റം എന്ന മഹാന്റെ ചരിത്രംമ ആരംഭിക്കുന്നത്. അന്നുനടന്ന മാരാമണ് കണ്‍വന്‍ഷനിലെ പ്രധാന പ്രഭാഷകന് സാധു സുന്ദര്‍സിങ് ആയിരുന്നു. വടക്കേ ഇന്ത്യയില് സേവനത്തിനായി മിഷനറിമാരെ അയയ്ക്കണമെന്ന ആഹ്വാനത്തോടെയാണ് ആ പ്രസംഗം അവസാനിച്ചത്. സദസ്സിന്റെ മുന്‍നിരയിലിരുന്ന മാര്‍ത്തോമ്മാ സുവിശേഷസംഘം സെക്രട്ടറി റവറന്റ് കെ.ഇ. ഉമ്മന് സഹധര്‍മിണി ശോശാമ്മയോട് സ്വകാര്യമായി പറഞ്ഞു: ”നമുക്കിനി ജനിക്കുന്നത് ആണ്‍കുട്ടിയാണെങ്കില് അവനെ സുവിശേഷവേലയ്ക്ക് അയയ്ക്കാം.”\nആദ്യജാതനായ ജോണിനുശേഷം ഒരു പെണ്‍കുട്ടിയെ പ്രതീക്ഷിച്ചിരുന്ന ദമ്പതിമാരുടെ മനസ്സുമാറ്റിയത് സാധുവിന്റെ പ്രസംഗമാണ്. 1918 ഏപ്രില് 27ന് ജനിച്ച ആണ്‍കുട്ടിക്ക് അവര് ധര്‍മിഷ്ഠന് എന്നുപേരിട്ടു. ബിരുദപഠനത്തിനുശേഷം മാതാപിതാക്കളുടെ ആഗ്രഹവും സഭയുടെ ആവശ്യവും മനസ്സിലാക്കി കര്‍ണാടകയിലെ അങ്കോളയില് ധര്‍മിഷ്ഠന് മിഷനറിയായി. പിന്നീട് വൈദികനായി, ബിഷപ്പും സഭാധ്യക്ഷനുമായി. അപ്പനും അമ്മയും സ്വപ്നംകണ്ടതിനെക്കാള് ഉന്നതിയിലെത്തിയ ആ പുത്രന് ഇന്ന് മലയാളികളുടെ മുഴുവന് കണ്ണ് നനയിച്ചാണ് കര്‍ത്താവിലേക്ക് തിരികെ പോയത്.\nജോണ് ക്രിസോസ്റ്റം എന്ന വിശുദ്ധന്റെ പേരാണ് ബിഷപ്പായപ്പോള് സ്വീകരിച്ചത്. ആ പേരിനര്‍ഥം സ്വര്‍ണനാവുകാരന് എന്നാണ്.മാര്‍ത്തോമ സഭയിലെ പ്രമുഖനെങ്കിലും എല്ലാ മതസ്ഥരുമായി സൗഹൃദം വെച്ചുപുലര്‍ത്തിയ വ്യക്തിത്വമായിരുന്നു അദ്ദേഹത്തിന്റേത്. മിക്ക പ്രധാനമന്ത്രിമാരുമായി പോലും ഉറ്റചങ്ങാത്തം വെച്ചുപുലര്‍ത്തിയ വ്യക്തിത്വം. എന്നും നയിച്ച ലളിത ജീവിതം ബാക്കിവച്ചാണ് അദ്ദേഹം വിടവാങ്ങിയത്.\nപ്രഭാഷണ വേദികളിലെ താരമായിരുന്നു അദ്ദേഹം. 65 മരാമണ് കണ്‍വെന്‍ഷനുകളില് പ്രസംഗിച്ച പാണ്ഡിത്യമാണ് അദ്ദേഹത്തിന്റെത്. പ്രഭാഷണത്തെ പ്രസാദമാര്‍ന്ന സര്‍ഗാത്മക കര്‍മമായി ആവിഷ്‌കരിച്ചിരുന്ന അദ്ദേഹം പ്രസംഗവേദികളില് ഫലിതങ്ങളുടെയും ആശയങ്ങളുടെയും സ്‌ഫോടനങ്ങള് സൃഷ്ടിച്ചുകൊണ്ടേയിരുന്നു. ദിവസം ഏഴു വേദികളില് വരെ പ്രധാന പ്രസംഗകന്റെ റോളില് തിളങ്ങിയിരുന്ന അദ്ദേഹം ഉദ്ഘാടകനായും അധ്യക്ഷനായും മുഖ്യപ്രഭാഷകനായും അനുഗ്രഹപ്രഭാഷകനായും വാക്കുകള്‍കൊണ്ട് കേള്‍വിക്കാരുടെ ഹൃദയം കവര്‍ന്നു. പങ്കെടുക്കുന്നവര് പത്തായാലും പതിനായിരമായാലും വേദികള് മാര് ക്രിസോസ്റ്റത്തിന് ഒരുപോലെയാണ്.\nപലദിവസവും ശരാശരി 400 കിലോമീറ്റര് യാത്ര ചെയ്യാറുണ്ടെന്ന് തിരുമേനിയെ അടുത്തറിയുന്നവര് സാക്ഷ്യപ്പെടുത്തുന്നു. ദൈവം സംസാരിക്കുന്ന വഴികളിലൊന്നാിരുന്നു മാര് ക്രിസോസ്റ്റം. മനുഷ്യന്റെ നിസ്സാരങ്ങളായ അഹന്തകളെയും വലിയ സംശയങ്ങളെയും എല്ലാം ഒപ്പം നടന്ന് ചിരിപ്പിച്ചുകൊണ്ടു പരിഹരിച്ചിരുന്ന സന്യാസി വര്യനാണ്.\nക്രൈസ്തവ സഭകളെക്കുറിച്ചു ധാരണയില്ലാത്തവര്‍ക്കു പോലും മാര് ക്രിസോസ്റ്റത്തെ അറിയാം. ചിരിപ്പിക്കുന്ന തിരുമേനിയുടെ വാക്കുകളില് അവരും ചിരിച്ചിട്ടുണ്ട്. മതത്തിനും സഭയ്ക്കും അപ്പുറം മാനവികതയുടെ വിശാല ലോകത്ത് എല്ലാവരുടെയും ‘തിരുമേനി അപ്പച്ചനായി’രുന്നു അദ്ദേഹം. ആഗോള വേദികളില് അദ്ദേഹത്തെ കണ്ടവര് മലയാളിയാണെന്നതില് അഭിമാനം കൊണ്ടു. ആ ജീവിതം അവസാനിക്കരുതേയെന്നും ആ പ്രസംഗം തീരരുതേയെന്നും അപൂര്‍വം ചിലരുടെ കാര്യത്തില് മാത്രമേ നമ്മള് ആഗ്രഹിക്കാറുള്ളു.\nഅവസാന സമയം പ്രായം ശരീരത്തില് പ്രകടമായിരുന്നെങ്കിലും മനസ്സ് നിത്യയൗവ്വനത്തില് തന്നെയായിരുന്നു. തെളിഞ്ഞ ഓര്‍മ്മ, വാക്കുകളിലെ കൃത്യത. മലയാളമായാലും ഇംഗ്ലീഷായാലും അര്‍ഥം തെറ്റാതെ പറയാനുള്ള ചാതുര്യം എന്നിവ അദ്ദേഹത്തെ വേറിട്ടുനിര്‍ത്തി. മറ്റുള്ളവര് 60 70 വയസില് ചെയ്തു തീര്‍ക്കുന്നത് തനിക്കു ചെയ്യാന് 100 വര്‍ഷമെങ്കിലും വേണ്ടി വരുമെന്ന് ദൈവത്തിനറിയാമെന്ന് സ്വന്തം പ്രായത്തെക്കുറിച്ച് തിരുമേനി നര്‍മം വിളമ്പി. തന്റെ പിന്‍ഗാമി ഡോ. ജോസഫ് മാര്‍ത്തോമ്മാ മെത്രാപ്പൊലീത്തയ്ക്ക് വിട നല്‍കാന് 103ാം വയസില് കോവിഡ് ഭീഷണിയെ മറികടന്ന് എത്താന് മാര് ക്രിസോസ്റ്റത്തിന്റെ നിശ്ചയദാര്‍ഢ്യത്തിനായി.\nപ്രായം പൂര്‍ണമായും കട്ടിലില് തളയ്ക്കുന്നതു വരെയും അദ്ദേഹം വിശ്രമമില്ലാതെ ഓടി നടക്കുകായിരുന്നു. തന്നെ ക്ഷണിക്കുന്ന പരിപാടിക്കെല്ലാം അദ്ദേഹം പങ്കാളിയായി. നവതി പിന്നിട്ട ശേഷം ന്യൂഡല്‍ഹിയില് പോയ തിരുമേനി, പ്രധാനമന്ത്രി നരേന്ദ്ര മോദിയെയും സോണിയ ഗാന്ധിയെയും സീതാറാം യച്ചൂരിയെയും ആത്മമിത്രങ്ങളാക്കി. തിരുമേനിയുടെ വാക്കുകള്‍ക്കു മുന്‍പില് അവര് എല്ലാ സമ്മര്‍ദ്ദങ്ങളും മറന്നു ചിരിച്ചു. ആരെയും വിമര്‍ശിക്കാനും കളിയാക്കാനും മലയാളികള് സ്വാതന്ത്ര്യം നല്‍കിയ അപൂര്‍വം വ്യക്തികളില് ഒരാളായി മാര് ക്രിസോസ്റ്റം തിളങ്ങി. വിമര്‍ശിക്കപ്പെടുന്നവര് പോലും തിരുമേനിയുടെ വാക്കുകള്‍ക്ക് മുന്നില് പൊട്ടിച്ചിരിച്ചു.\nഇന്ത്യയ്ക്കു സ്വാതന്ത്ര്യം കിട്ടുന്നതിനു മുന്‍പേ മാര് ക്രിസോസ്റ്റത്തിനു ബിരുദം കിട്ടിയിരുന്നു. ബ്രിട്ടീഷ് സര്‍ക്കാരിലെ ഉയര്‍ന്ന ജോലിയേക്കാള് ക്രിസോസ്റ്റം ആഗ്രഹിച്ചത് ഗോപാലകൃഷ്ണ ഗോഖലയുടെ ഭാരത സേവാ സംഘത്തില് ചേരാനായിരുന്നു. എന്നാല്, മാര്‍ത്തോമ്മാ സഭയുടെ അങ്കോള മിഷന് ഫീല്‍ഡില് മിഷനറിയാകാനായിരുന്നു നിയോഗം. ആദിവാസികളുടെയും മുക്കുവരുടെയും ഇടയില് പോയി, അവരില് ഒരുവനായി ജീവിച്ചു. കടലില് മീന് പിടിക്കാന് പോയി. അവരെ പഠിപ്പിച്ചും അവരില് നിന്നു പഠിച്ചും ജീവിതത്തെ ലളിതമാക്കി. അടിസ്ഥാനവര്‍ഗ ജീവിതത്തോട് അനുരൂപപ്പെട്ടു.\nവൈദികനായിരിക്കെ, തമിഴ്‌നാട്ടിലെ ജോലാര്‍പേട്ട് റയില്‍വേ സ്റ്റേഷനിലെ പോര്‍ട്ടറായി പ്രവര്‍ത്തിച്ചത് അപൂര്‍വതയായി. അവരുടെ ജീവിതത്തിലെ കഷ്ടപ്പാടുകള് അറിയാനായിരുന്നു ഈ പരീക്ഷണം. മദ്യം കഴിച്ച് പണം പാഴാക്കി നടന്ന അവരെ ആശ്രമത്തില് കൊണ്ടുപോയി ഭക്ഷണം കഴിപ്പിച്ചു. കുടുംബം നോക്കുന്നവരാക്കി. ബിഷപ്പായപ്പോഴും ലളിത ജീവിതം കൈവിട്ടില്ല. ചെറിയ ചായക്കടകളിലെ ഭക്ഷണം കഴിച്ചു, ചന്തയില് കയറി കച്ചവടക്കാരോടും ചുമട്ടു തൊഴിലാളികളോടും കുശലം പറഞ്ഞു. ജനകീയ തിരുമേനിയായി അദ്ദേഹം എന്നും നിലനിന്നു.\nഅദ്ദേഹത്തിന്റെ ഭക്ഷണരീതികളും കൗതുകകരമായിരുന്നു. ഭക്ഷണം കഴിയുമ്പോള് ഒരു നാരങ്ങാ മിഠായി വായിലിടണം. വൈകുന്നേരം ചായയ്‌ക്കൊപ്പം ബീഫ് കട്‌ലറ്റ് കിട്ടിയാല് സന്തോഷം. പഴം പൊരി ആയാലും മതി. തിരുമേനിയുടെ ഇഷ്ടം അറിഞ്ഞു വിളമ്പാന് സഹായികള് റെഡിയായിരുന്നു. ജീവിതത്തെ ലളിതമായി അദ്ദേഹം കണ്ടു. താമസസ്ഥലത്തെ മുയലുകളും ആടുകളും ലൗ ബേഡ്‌സും മാത്രം മതി മാര് ക്രിസോസ്റ്റത്തിന്റെ സഹൃദയത്വം മനസിലാക്കാന്.\nവലിയ ഇടയനാണെങ്കിലും ചെറിയവര്‍ക്കിടയിലാണ് അദ്ദേഹത്തെ എപ്പോഴും കാണാനാവുക. ബാങ്കായാലും പള്ളിയായാലും കടയായാലും കൂദാശ ചെയ്തു പ്രാര്‍ത്ഥിച്ച് അനുഗ്രഹിക്കാന് കഴിയണമെങ്കില് മനസ്സില് താഴ്മ മാത്രം പോരാ, അല്‍പ്പം നര്‍മവും വേണം. മനസ്സിന്റെ കോണില് എപ്പോഴും സൂക്ഷിക്കുന്ന ആ ചിരിയാണ് അദ്ദേഹത്തെ സമൂഹത്തിന്റെ സ്വന്തം ‘തിരുമേനി’യാക്കുന്നത്. ബൃഹത്തായ ജീവിതാനുഭവത്തിന്റെയും സുദീര്‍ഘമായ ധ്യാനത്തിന്റെയും തപസിന്റെയും വിരല്‍പ്പാടുകളുള്ള അദ്ദേഹത്തിന്റെ വലിയ ചിന്തകളെ ചിലപ്പോഴെങ്കിലും കേവലം ചിരിയില് ഒതുക്കിക്കളയുന്നു നമ്മള്. മാറുന്ന ലോകത്തില് മാറ്റമില്ലാത്ത ദൈവം എന്നാണ് എല്ലാവരും പഠിച്ചുവച്ചിരിക്കുന്നത്. സഭാ ഐക്യത്തിന്റെ എക്കാലത്തെയും പ്രവാചകന് കൂടിയാണ് ക്രിസോസ്റ്റം.\nഅമ്മ വിളമ്പുന്ന അത്താഴം, പരിശുദ്ധാത്മ സാന്നിധ്യമുള്ള കൗദാശിക ഭോജനമാണ്, ആകണം എന്നു പറയാന് നമുക്ക് ഒരാള് മാത്രം. ജീവിതത്തിന്റെ ഏതു കര്‍മവും കൂദാശയാക്കി മാറ്റുകയും അതിനെ സമൂഹവുമായുള്ള ബന്ധത്തില് വളരാനുള്ള ഉപാധിയായി കാണാനും ഒരു വലിയ മെത്രാപ്പൊലീത്ത മാത്രം. ഭൂമിക്കുവേണ്ടിയുള്ള മുഴക്കം കൂടിയാണ് പലപ്പോഴും വലിയ മെത്രാപ്പൊലീത്തയുടെ വാക്കുകള്. ഒരു ഉദാഹരണം: ‘ഭൂമിയിലെ വിഭവങ്ങളുടെ അപരിഹാര്യമായ ചൂഷണത്തിലേക്കും ഭൂമിയെ മലീമസമാക്കുന്നതിലേക്കും ‘വികസനം’ നമ്മെ നയിക്കുന്നു.\nഭാവിതലമുറയുടെ ജീവിതം അപകടപ്പെടുത്തുംവിധം ഭൂമിയിലെ പ്രകൃതി വിഭവങ്ങള് കൊള്ളയടിക്കപ്പെടുന്നു. സമ്പത്ത് ഇന്നൊരു ചെറിയ കൂട്ടത്തിന്റെ കുത്തകയാണ്. അതിന്റെ യഥാര്‍ഥ ഉടമസ്ഥരായവര് സ്വന്തം നാട്ടില് അഭയാര്‍ഥികളാക്കപ്പെട്ടു. ആദിവാസികള് അവരുടെ സ്വാഭാവിക വാസസ്ഥലങ്ങളില് നിന്നു പുറന്തള്ളപ്പെട്ടുകൊണ്ടിരിക്കുന്നു. സമ്പന്നര്‍ക്ക് ഉന്നത ജീവിതനിലവാരം ഉറപ്പാക്കാന് ശബ്ദരഹിതരായ ജനപഥങ്ങള്‍ക്ക് എല്ലാം ബലി കഴിക്കേണ്ടി വരുന്നു.\nഒരിക്കല് ക്രിസോസ്റ്റം എഴുതി: സഭയുടെ പരമാധ്യക്ഷന് എന്ന് മെത്രാപ്പൊലീത്തമാരെ ചിലരെങ്കിലും അഭിസംബോധന ചെയ്യും. എന്നാല് സഭയുടെ പരമാധ്യക്ഷന് ക്രിസ്തുവാണ്. സഭാ പ്രതിനിധി മണ്ഡലത്തിനും ആ സ്ഥാനമില്ല. അധികം പേര്‍ക്ക് അവകാശപ്പെടാനാവാത്ത ലാളിത്യമാണിത്.\n1918 ഏപ്രില് 27ന് തിരുവല്ല ഇരവിപേരൂരില് ജനിച്ച ഫിലിപ്പ് ഉമ്മന് 1944ലാണ് പൗരോഹിത്യത്തിന്റെ വിശുദ്ധപാതയിലേക്ക് കടക്കുന്നത്. മാരാമണ്, കോഴഞ്ചേരി, ഇരവിപേരൂര് സ്‌കൂളുകളിലായിരുന്നു പഠനം. ദേശീയ പ്രസ്ഥാനത്തിന്റെ ഇടമുറിയാത്ത തീച്ചൂടേറ്റുവാങ്ങിയ കാലം അദ്ദേഹത്തെയും സ്വാധീനിച്ചു. സാമൂഹിക പ്രവര്‍ത്തനത്തിന്റെ വഴികളിലേക്കു വന്നെത്തിയത് മഹാത്മാവിന്റെ വാക്കുകളുടെ സ്വാധീനത്തിലും. യേശുദേവന്റെ പ്രകാശം ഏറ്റുവാങ്ങി അദ്ദേഹം പൗരോഹിത്യത്തിന്റെ വിശുദ്ധിയും കണ്ടെത്തി. പിന്നില് നില്‍ക്കുവരുടെ കണ്ണീരും അവരോടുള്ള കടമയും നിരന്തരം ഓര്‍മിപ്പിച്ച മാര് ക്രിസോസ്റ്റം അതാണ് യഥാര്‍ഥ ആരാധനയെന്ന് വിളിച്ചുപറഞ്ഞു. അദ്ദേഹത്തിന്റെ ജീവിതത്തിലും അതിന്റെ വെളിച്ചമുണ്ടായിരുന്നു. അള്‍ത്താരയ്ക്കു പകരം ആള്‍ക്കൂട്ടത്തിലേക്ക് മിഴിയയച്ച സംന്യാസ ജീവിതം എന്ന് അദ്ദേഹത്തിന്റെ ജീവിതയാത്രയെ വിശേഷിപ്പിക്കാം.\nമെത്രാന് പദവിയിലെത്തുന്നവര് നടന്നുപോയ വഴികളില്‍നിന്ന് തനിക്കുമാത്രം കഴിയുന്ന അനായാസത്തോടെ അദ്ദേഹം മാറിനടന്നു. ശുശ്രൂഷകള് അര്‍പ്പിക്കുകയും ചടങ്ങുകളില് മുന്‍നിരക്കാരനായി നില്‍ക്കുകയും ചെയ്യുമ്പോഴും ചടങ്ങുപോലെ തീരുന്ന ആത്മീയതയെ പരിഹസിച്ചു. മറ്റൊന്നാണ് ദൈവം പറഞ്ഞിട്ടുള്ളതെന്ന് ഓര്‍മിപ്പിച്ചു. അടയ്ക്കാ പറിച്ചെടുത്ത കുഞ്ഞൂട്ടിയാണ് തന്നെ ബിഷപ്പാക്കിയതെന്ന് പലവട്ടം വിളിച്ചുപറഞ്ഞു. എല്ലാ ജീവിതങ്ങളിലും അന്യന്റെ വിയര്‍പ്പും തഴമ്പും ഇഴപാകിയിട്ടുണ്ടെന്നു തന്നെ ഉദാഹരിച്ച് അദ്ദേഹം പറഞ്ഞുകൊടുത്തു. മുമ്പേ പോകുന്നവര് വഴി വെട്ടിയവന്റെ ഇന്നലകളെ ഓര്‍ക്കുന്നതിനൊപ്പം അവന്റെ ഇന്നത്തെയും നാളത്തെയും വിശപ്പും മനസ്സില് കരുതണമെന്ന് എഴുതിവെച്ചു. തനിക്ക് അച്ഛന് തന്ന പുരയിടവും വീടും വയോജനങ്ങളുടെ ഭവനമാക്കി അദ്ദേഹം പറഞ്ഞത് സ്വന്തം ജീവിതത്തിലും പാലിച്ചു.\nസ്റ്റാര്‍ഡ് അഥവാ സൗത്ത് ട്രാവന്‍കൂര് ഏജന്‍സി ഫോര് റൂറല് ഡവലപ്‌മെന്റ് എന്ന പ്രസ്ഥാനം സമൂഹത്തിലെ പിന്നാക്കക്കാരുടെ വേദനകള് കണ്ടറിഞ്ഞു. അതിനുമുന്നില് മാര് ക്രിസോസ്റ്റം മുടന്തനായ ആട്ടിന്‍കുട്ടിക്കൊപ്പമുള്ള ഇടയനെപ്പോലെയായി. 90ാം പിറന്നാള് ആഘോഷത്തിലും ഈയൊരു ദര്‍ശനം കണ്ടു. നവതി വീടുനിര്‍മാണ പരിപാടി ജാതിമതങ്ങളുടെ അതിരുകള് ഭേദിച്ച കാരുണ്യമായിരുന്നു. ഭാരതത്തിലെ 1500 കുടുംബങ്ങള്‍ക്കാണ് ഇതിന്റെ പ്രയോജനം കിട്ടിയത്. ഈ പരിപാടി ഇന്ത്യയും കടന്ന് മെക്‌സിക്കോയിലേക്കും വളര്‍ന്നിരിക്കുന്നു. വേദനിക്കുവന് മതവും ജാതിയും കെട്ടിയ വേലി പൊളിച്ചുതന്നെ കൈത്താങ്ങ് നല്‍കാന് നിരന്തരം ഓര്‍മിപ്പിച്ച തിരുമേനി അതിന് മുതിരാത്തവരെ പരിഹസിച്ചു. അതിന്റെ ചൂടേല്‍ക്കുന്നത് വേണ്ടപ്പെട്ടവരോ സ്വന്തക്കാരോയെന്ന് നോട്ടമുണ്ടായില്ല. പുല്ലുമേട് ദുരന്തത്തില് സഹായ ഹസ്തവുമായി ക്രൈസ്തവസഭകള് വരാഞ്ഞതിന് കണക്കറ്റ് അദ്ദേഹം വിമര്‍ശിച്ചു. ഇത്തരം കാര്യങ്ങളില് സഭകള് മിണ്ടാതിരുന്നാല് എന്തു സാക്ഷ്യമാണ് നല്‍കാന് കഴിയുന്നതെന്ന് അദ്ദേഹം ചോദിച്ചു. അന്ന് സഹായവുമായി ക്രൈസ്തവസഭകള് രംഗത്തുവന്നിരുന്നുവെങ്കില് അത് 100 പ്രസംഗത്തേക്കാള് ശക്തിയുള്ളതായേനെയെന്ന് തിരുമേനി വിമര്‍ശിച്ചു. ആവശ്യത്തിലുള്ളവരെ സഹായിക്കലാണ് ക്രൈസ്തവസാക്ഷ്യമെന്നും ഇങ്ങനെ ചെയ്യാത്തതുകൊണ്ട് കേരളത്തില് നല്ല ശമര്യാക്കാരനോ നല്ല ക്രിസ്ത്യാനിയോ ഇല്ലെന്ന് ലോകത്തിനു വെളിപ്പെട്ടതായി അദ്ദേഹം നിരീക്ഷിച്ചു.\nസംസ്ഥാനത്ത് ഇന്ന് 11361 പേർക്ക് കൊവിഡ്\nതുടര്‍ച്ചയായ പതിനഞ്ചാം ദിവസവും ഇന്ധനവില കൂട്ടി; രണ്ടാഴ്ച കൊണ്ട് കൂട്ടിയത് എട്ട് രൂപയിലധികം


should start work to get '50 per cent vote share in Madhya Pradesh ;BJP to state leaders | 'മധ്യപ്രദേശിൽ വോട്ട് വിഹിതം 50% ആക്കണം, ഛത്തീസ്ഗഡിൽ ഭരണം പിടിക്കണം';പണി തുടങ്ങി ബിജെപി - Malayalam Oneindia\n10 min ago തെറ്റ് നടന്നിട്ടുണ്ട് എന്നത് വ്യക്തം: അതിജീവിതയ്ക്ക് നീതി ലഭിക്കേണ്ടത് അത്യാവശ്യമാണ് ഉമ തോമസ്\n23 min ago വിദ്വേഷ പ്രസംഗം; പി സി ജോർജിന് ഇടക്കാല ജാമ്യം..കേസ് വ്യാഴാഴ്ച പരിഗണിക്കും\n25 min ago സംസ്ഥാനങ്ങള് "ചെകുത്താനും കടലിനും ഇടയില്"; കേന്ദ്രത്തിനെതിരെ വിമർശനവുമായി പി ചിദംബരം\nPublished: April 29 2022, 15:28 [IST]\nദില്ലി; അടുത്ത വർഷം നിയമസഭ തിരഞ്ഞെടുപ്പ് നടക്കാനിരിക്കുന്ന മധ്യപ്രദേശിലും ഛത്തീസ്ഗഡിലും അധികാരം പിടിക്കാനുള്ള തന്ത്രങ്ങൾ മെനഞ്ഞ് ബിജെപി. ബി ജെ പി ഭരിക്കുന്ന മധ്യപ്രദേശിൽ നിയമസഭ തിരഞ്ഞെടുപ്പിൽ 50 ശതമാനം വോട്ട് വിഹിതം നേടണമെന്നാണ് സംസ്ഥാന നേതൃത്വത്തോട് ദേശീയ നേതൃത്വം ആവശ്യപ്പെട്ടിരിക്കുന്നത്. ദില്ലിയിൽ ചേർന്ന ബി ജെ പി കോർ ഗ്രൂപ്പ് യോഗത്തിലാണ് നിർദ്ദേശം.\nബി ജെപി അധ്യക്ഷൻ ജെപി നദ്ദ, മുഖ്യമന്ത്രി ശിവരാജ് സിംഗ് ചൗഹാൻ, സംസ്ഥാന ചുമതലയുള്ള മുരളീധർ റാവു, സംസ്ഥാന ഘടകം പ്രസിഡന്റ് വി ഡി ശർമ, ജനറൽ സെക്രട്ടറിബിഎൽ സന്തോഷ്, കേന്ദ്രമന്ത്രി നരേന്ദ്ര സിംഗ് തോമർ, ദേശീയ ജനറൽ സെക്രട്ടറി കൈലാഷ് വിജയവർഗിയ എന്നിവരായിരുന്നു മധ്യപ്രദേശിന് വേണ്ടിയുള്ള യോഗത്തിൽ പങ്കെടുത്തത്.\n2018 ലെ നിയമസഭ തിരഞ്ഞെടുപ്പിൽ 109 സീറ്റായിരുന്നു ബി ജെ പിക്ക് ലഭിച്ചത്. 2012 ലെ തിരഞ്ഞെടുപ്പിൽ 165 സീറ്റായിരുന്നു ബി ജെ പി നേടിയത്. വോട്ട് വിഹിതം 43 ശതമാനത്തിൽ നിന്നും 41 ശതമാനമായി കുറയുകയും ചെയ്തു. 114 സീറ്റ് നേടിയ കോൺഗ്രസ് സർക്കാർ രൂപീകരിച്ചു. എന്നാൽ കോൺഗ്രസിനുള്ളിലെ അതൃപ്തികൾ മുതലെടുത്ത് 22 എം എൽ എമാരെ ബി ജെ പി മറുകണ്ടം ചാടിച്ചു തുടർന്ന് സംസ്ഥാന ഭരണം പിടിച്ചെടുക്കുകയായിരുന്നു. എന്നാൽ ഇത്തവണ യാതൊരു വീഴ്ചകൾക്കും വഴിവെക്കരുതെന്നതാണ് ദേശീയ നേതൃത്വത്തിന്റെ നിർദ്ദേശം.\nശിവരാജ് സിങ് ചൗഹാനാണ് സംസ്ഥാനത്തെ മുഖ്യമന്ത്രി. കഴിഞ്ഞ തവണ തന്നെ ചൗഹാനെ മാറ്റി നിർത്തണമെന്ന ആവശ്യം ഉയർന്നിരുന്നു. എന്നാൽ അദ്ദേഹത്തിന്റെ ജനസമ്മിതി പരിഗണിച്ച് മുഖ്യമന്ത്രിയാക്കുകയായിരുന്നു. ഇത്തവണയും ചൗഹാനെതിരെ നേതാക്കൾ രംഗത്തുണ്ടെങ്കിലും ദേശീയ നേതൃത്വം ഇക്കാര്യത്തിൽ മനസ് തുറന്നിട്ടില്ല. അതിനിടെ ഭരണ വിരുദ്ധ വികാരം മറികടക്കാൻ ഗുജറാത്തിന് സമാനമായ നീക്കങ്ങൾ മധ്യപ്രദേശിൽ ഉണ്ടാകുമോയെന്നാണ് ഉറ്റുനോക്കപ്പെടുന്നത്. ഗുജറാത്തിൽ തിരഞ്ഞെടുപ്പ് മുന്നിൽ കണ്ട് മുഖ്യമന്ത്രി ഉൾപ്പെടെയുള്ള മന്ത്രിമാരെ മാറ്റിയിരുന്നു. എന്നാൽ മധ്യപ്രദേശിൽ അത്തരം കടുത്ത നടപടികളിലേക്ക് പോകാൻ സാധ്യത ഇല്ലെന്നും മന്ത്രിസഭ പുനഃസംഘടന ഉണ്ടായേക്കുമെന്നുമാണ് വിവരം. മാത്രമല്ല തിരഞ്ഞെടുപ്പിന് മുൻപ് ഒഴിവ് വന്ന ചില ബോർഡ്, കൗൺസിൽ പദവികളിലും പുതിയ നിയമനം ഉണ്ടായേക്കും.\nഅതേസമയം കോൺഗ്രസ് ഭരിക്കുന്ന ഛത്തീസ്ഗഡിൽ ഇത്തവണ ഭരണം പിടിച്ചെടുക്കാനുള്ള പദ്ധതികളാണ് ബി ജെ പി ഒരുക്കുന്നത്. ഇതിനോടകം തന്നെ ഛത്തീസ്ഗഡിലെ ഗോത്രവർഗ വിഭാഗങ്ങൾക്കായി ബി.ജെ.പി പ്രചാരണം ആരംഭിച്ചിട്ടുണ്ട്. ഛത്തീസ്ഗഢിൽ ഇക്കഴിഞ്ഞ ഉപതെരഞ്ഞെടുപ്പിലെ മോശം പ്രകടനത്തിൽ ബി ജെ പിയുടെ കേന്ദ്ര നേതൃത്വത്തിന് കടുത്ത ആശങ്കയുണ്ട്.\n'ഛത്തീസ്ഗഢിൽ വീണ്ടും അധികാരത്തിലെത്താൻ ബി ജെ പിയുടെ ശ്രമം ഇരട്ടിയാക്കേണ്ടതുണ്ട് .ഇതിനായി മറ്റ് പിന്നാക്ക വിഭാഗക്കാർക്കും ആദിവാസി വിഭാഗങ്ങൾക്കുമായി ജനസമ്പർക്ക പരിപാടി സംഘടിപ്പിക്കാൻ ബി ജെ പി തയ്യാറെടുക്കുന്നുണട്. സംസ്ഥാനത്ത് മുഖ്യമന്ത്രി സ്ഥാനാർത്ഥിയായി പുതിയ മുഖം അവതരിപ്പിച്ചേക്കുമെന്നാണ് വിവരം', ബി ജെ പി നേതാവിനെ ഉദ്ധരിച്ച് ഹിന്ദുസ്ഥാൻ ടൈംസ് റിപ്പോർട്ട് ചെയ്തു. ഛത്തീസ്ഗഢുമായി ബന്ധപ്പെട്ട യോഗത്തിൽ മുൻ മുഖ്യമന്ത്രി രമൺ സിംഗ്, സംസ്ഥാന അധ്യക്ഷൻ വിഷ്ണു ദേവ് സായ്, സംസ്ഥാന ജനറൽ സെക്രട്ടറി പവൻ സായി എന്നിവരാണ് പങ്കെടുത്തത്. 2018 ൽ 68 സീറ്റ് നേടിയായിരുന്നു കോൺഗ്രസ് അധികാരം പിടിച്ചത്. ബി ജെ പിക്ക് 49 സീറ്റുകളായിരുന്നു ലഭിച്ചത്.\nmadhya pradesh bjp congress malayalam news മധ്യപ്രദേശ് ഛത്തീസ്ഗഡ് ബിജെപി politics\nshould start work to get '50 per cent vote share in Madhya Pradesh ;BJP to state leaders\nStory first published: Friday, April 29, 2022, 15:28 [IST]